text:
22 novembre 2009
Jude, il tradutôr che ti jude
L'imprest informatic realizât de Serling al sarà presentât in curt pal public: l'apontament al è par martars 1 di Dicembar aes 18.00 a Udin, li de sale de Fondazion CRUP, in vie Manin 15.
Par savênt di plui, fracait achì.
16 commenti:
- p.v. ha detto...
-
questa sì ke è 1 bella notizia
soprattutto xkè nn c sono investimenti pubblici
altrimenti sarebbe tutto 1 magna magna della lega nord
- 22/11/09 17:46
- Christian Romanini ha detto...
-
Patrizia Patrizia...
o soi dacuardi che e sedi une biele notizie, ma parcè tirâ in bal int che no centre?
Ce vuelial dî: "altrimenti sarebbe tutto 1 magna magna della lega nord"?
No stâ fâ come chei che par dâi jù a la Leghe, a train cuintri de lenghe furlane (viôt dute chê campagne disinformative dai ultins timps).
E dut câs al va dât at a la Lega Nord di jessi tra i pôcs partîts sensibii a la cuistion linguistiche furlane. Ma ten presint che inmò prime che la Lega Nord e nassès, al jere cualchidun che al lavorave a pro de lenghe furlane.
- 22/11/09 18:34
- p.v. ha detto...
-
ecco sì,
proprio xkè la lega nord è arrivata dopo
x quale motivo 1 friulano dovrebbe diventare 1 della lega nord?
cmq sì siamo fuori tema.
tradurre è 1 po' tradire
ma se nessuno traducesse
le idee nn circolerebbero.
se nn c fosse stata fernanda pivano ke a 16 anni tradusse dall'americano
all'italiano l'antologia di spoon river
quelle poesie nn sarebbero finite
sull'antologia delle medie inferiori negli anni 70 in italia.
direi ke sarebbe il caso di riflettere su questo.
magari 1 giorno anke 1 olme d pre toni
potrebbe finire sull'antologia italiana
x i ragazzi delle mediue inferiori
se solo si volesse.
maman
- 22/11/09 20:45
- Christian Romanini ha detto...
-
Mandi Patrizia, no sai parcè ma mi spietavi che tu lassis a finîle su la cuistion des traduzions di pre antoni par talian.
Come che ti è za stât rispuindût a ti e a chei che a continuin a bati su chest cantin, pal moment Glesie Furlane e la famee di pre antoni in ACUARDI a àn decidût di no tradusi lis oparis di pre antoni par talian: no par no fâ circolâ la sô peraule, ma par rispiet de sô volontât. Pre Antoni al varès podût scrivi benon par talian, ma al à decidût di fâlu par furlan. Parcè? Parcè che al voleve dâ un segnâl al so/nestri popul: ven a dî che ancje il furlan al podeve/al veve di jessi doprât come lenghe scrite. Par dâsi e par dâ al popul furlan chê dignitât che al merte.
Parcè alore metisi a voltâ la Bibie par furlan? Tant i furlans a varessin podût benissim continuâ a leile par talian... Pre Antoni al à scrit par furlan pai furlans e par che lôr a podessin lei (e ancje scrivi) par furlan.
No rivâ/volê capî chest significât che al è a la fonde de vore di pre antoni, al significhe no cognossilu. Volê continuâ a bati su chê altre strade al volarès dî copâlu une seconde volte.
E mi displâs che tu no tu lu vedis cognossût di persone parcè che al è ce che o pensi che ti varès dit lui, sierant il discors une volte par dutis.
- 23/11/09 00:49
- p.v. ha detto...
-
mandi christian
ti scrif come co mangj
e alore ti dis
e dai cal è un clap.
cuanche tu leis, ise plui importante le forme o il contignut?
jo o disares il contignut.
in tai scris di pre toni
ce che mi intarese al'è il contignut
e o riten che al sidi universal
e cuindi nol val dome pai furlans che vivin in friul.
ti visi, che son furlans ator pal mont, o pe italie, che disin
sì, me none e jere furlane, ma no sai atri.
cul libri che marino al veve scrit par talian, si son visas di jessi ancje lor un poc furlanas e an cognusut pre toni.
no capì chest al è avilent
e mi maravei di te
che tu ses giovin
e che tu cognossis al mont di internet.
alore, tu che tu as cognusut pre toni, secont te, a tros ains de do muart, autorisaraie le tradusion?
no savevi che pre toni al fos stat copat, o crodevi che al fos muart di so, grasie pe informasion.
no sai se tu sas, ma ancje marino al è muart, e son robis che tocin ai vifs.
maman e stami ben.
patrizia
p.s. visiti che le fuarce di une idee no si lasse fermà da un diviet e le fuarce des ideis di pre toni e son plui grandis dai vuestris diviets, par furtune.
- 23/11/09 15:51
- Christian Romanini ha detto...
-
Mandi Patrizia,
avilent al è il to coment su la muart: tu mi vegnis a fevelâ di "forme e contignût" e po tu scrivis chês robis.
Par rispiet de muart, dai muarts e de malatie no ti rispuint come che forsit tu mertaressis.
E tal scrîf un che al à cognossût une vore di int midiant di Internet, fasint un blog par furlan let ancje di chê altre bande dal mont. Ognidun al fâs ce che si sint e lu rispieti, parcè che mi àn insegnât a rispietâ la idee di chei altris ancje no condividintle.
Prin di dâ lezions cence cognossi, forsit al sarès miôr metisi intune posizion di scolte. Robe che tu âs dimostrât di no savê fâ. O cjapi at... come che o cjapi at che tu mi acusis di vê improibît la difusion des ideis di pre antoni. Ma plui che lis cjacaris, o lassi fevelâ i fats. Ti ringrazii par to contribût parcè che i tiei coments mi àn fat capî inmò alc su di te.
- 23/11/09 21:22
- p.v. ha detto...
-
mandi christian,
scoltimi ben,
le frase a efiet che tu ripetis a pampagal tu le as scrite tu,
tu ses tu, che tu as plasè a dè che voltà pre toni par talian al sares cume copalu dos voltis.
a te, ti samee di vè dite une grande veretat, a me mi samee che tu as dite une grande monade
e no ai pore a dital.
o ai ancje al suspiet che par te pre toni al sidi dome un grant furlanist
par me invesite al jere un grant omp
e al è chist che mi intaresse.
o ai ancje capit che par te pre toni e il furlan e son buinis brisculis di giujà pe to cariere politiche, ti auguri di fa strade, visto che a chest tu smicis.
cuant a me o crot che no tu vidis capit propit nie
ancje parce che no ten un blog, dulà che dut al mont al pues savè lì che o soi stade a fa pascute e cun cui.
lis nestris e son visions dal sens de vite difarentis, ma forsit tu se ancjemò masse giovin e plen di salut, par capimi.
maman.
patrizia
- 24/11/09 15:37
- Christian Romanini ha detto...
-
mandi Patrizia
o ai let e tornât a lei cun atenzion ce che tu mi âs scrit.
A la fin tu mi âs convint: sì, tu âs reson tu. Jo che o ai LAVORÂT cun pre Toni, ducj chei di Glesie Furlane che a jerin AMÎS di pre Toni (e cuant che e jere dure jessilu, no tal ultin moment) e cun lui a àn LAVORÂT passe 30 agns, la famee di pre Toni, il to omonim Dree diretôr de Patrie che al à LAVORÂT fin tal ultin cun pre Toni, le pensin cussì come me. Probabil che tu, che no tu lu âs mai cognossût, tu savedis ce che al voleve pre Toni di plui di ce che o savìn noaltris che o continuìn a dî monadis (come cheste: par lei fracait chi)
- 24/11/09 17:04
- p.v. ha detto...
-
mandi christian,
satu ce che ti dis?
leeit e rileet pre toni par furlan e gjoldeit di ce cal à scrit
fra vuatris che lu ves cugnusut
e vietait che ancje i no furlans e podidind leilo.
no steit a falu cognossi fur de province di udin, pa l'amor di dio.
chiste e jè le maniere juste di onorà le so memorie.
contens vuatris, contens ducj.
siguramentri al rest dal mont
al devente plui sior cussì.
maman
patrizia
- 25/11/09 00:48
- gianni ha detto...
-
Nessuno vieta che i friulani continuino aleggere e agodersi Bellina in friulano o mette in dubbio la sua battaglia per la lingua e per la dignità del suo popolo. Le traduzioni sono per i non frilani e per la diffusione delle idee di pre Toni , possibile che non riusciate a capirlo??
Gianni Bellinetti autore della traduzione del " DE profundis" autorizzata da don Bellina e apprezzata già da centinaia di persone , anche friulani
- 28/11/09 09:00
- Christian Romanini ha detto...
-
Mandi Gianni,
ben vignût.
Prin di dî che chei altris no capissin, ti invidi a jessi plui prudent.
O soi content che tu disis che la tô traduzion e je plasude. Jo no pues dâ judizis parcè che no le ai lete.
- 28/11/09 13:10
- Unknown ha detto...
-
Chel ch'al ûl lèi le fabriche dai prêdis par talian al puès cjatâlu ogni dí su internet a pontadis e no us met il leam.
O vevi chê di comprâ il libri par furlan e o vevi savût che Marino Plazzotta, ch'al veve fat une biele recezion,al podeve procurâmint un...Cinc agns indaûr.Ma o scuignivi lâ sù in Cjargne a cjoilu e no ai mai vût le ocasion. Par me, par furlan o par talian, il plui impuartant al é ce che o lèi. O soi dacuardi che se il Toni a lu à scrit par furlan al veve il so motîf.Ma se un al é rivât a voltâ un libri, al voltarà ancje chei âltris. Baste spietâ:-)
Tant che le lenghe furlane, a somee a une lenghe segrete che nissun a nol puès capî, o sarin simpri doi spelâts a cognossile. Par une vôlte che le Furlanie e à le ocasion di fâ il contrari di ce che a à simpri fat a no varès di spietâ di plui.
O vuei dî, che fin cumó, a si é simpri voltât de stesse bande: dal forest al furlan. Mostrâ ch'al esist ancje il contrari al sarès une fierece nazionâl. Amancul che il Jude al vueli ancje dî che voltâ in tune âltre lenghe al sedi soredut svelâ i segrets di un'âltri popul.
- 30/11/09 11:38
- p.v. ha detto...
-
braf jaio
al'è un pies che o dis chistis robis
ma christian al capis dome le sò.
jò le fabriche dai predis le ài par furlan
ma o sai che pietro villotta le à voltade par talian
(marino plazzotta mi veve manbdat vie internet un capiutul).
o crot che su internet si puedin cjatà diviarsis oparis di pre toni
voltadis par talian
baste cirì.
maman a ducj
un salut a chel talianot di giani che al è deventat furlan
- 5/12/09 12:57
- p.v. ha detto...
-
ancjemò par christian
no tu às argoments
tu didis chè e simpri chè
ormai o sai a memorie "par onorà le memorie di pre toni"
e dè a giani che no tu às let il sò "de profundis" voltat par talian
nol è un titul di merit
ma di demerit
nol fas onor cjacarà di ceche no si cognos.
maman.
patrizia
p.s. parcè no viargj un forum le che si pues discuti di chistis robis, in maniere che no lidin piardudis?
- 5/12/09 13:07
- Christian Romanini ha detto...
-
Patrizia, parcè no lu fasistu tu un forum? no ai nuie in contrari.
Sul libri di pre Antoni voltât par talian di Gianni, o torni a dî che no lu ai let par talian: tu mi acusis di une robe no vere, parcè che propit parcè che no lu ai let, no pues fevelânt.
Jo scoltio dome la mê? Mi somee che no soi l'unic.
Secont di te, no ai argoments... po ben, o cjapi at di cheste tô opinion, ma o duarmarai distès.
Bon lavôr pal forum.
- 8/12/09 13:18
- p.v. ha detto...
-
mandi christian
o lei dome cumò
al forum o pues vjargilo subit
tai forums libars
ma no ài cognosincis di informatiche
quindi o pues vjargilu in te version base, e cule publicitat.
jo o capis dome le me, parceche se no ti dares reson a te
e alore no sares discussion.
scoltimi, usgnot t jeri a cene la dì mariute (turoldo) a coder di sedean
fra frico e polente o ài vut mut di cjacarà cun tre agronomos (i contadins cu le lauree)
di anade de blave e de soe
e di pre toni.
ben pò lur no cognosevin pre toni
e alore jo o ài contade le me version
e lor si son maraveas che vuatris di glesie furlane de patrie o sidis contraris a voltà i scris par talian
e mi àn ancje domandan di podè lei alc, par furlan o par talian nol impurte.
alore jo us dis che
cul vietà di voltalu par talian (o altris lenghes)
no fases altri che favorì al nassi di tradusions casalinghis, no autorisades.
par dile in maniere contadine, come che i sares plasut a pre toni,
cul vestri comportament o stais samenand grame infestant
e cole une samence sot tjere
e samee muarte par simpri
e investe e nas une plante
e che plante e fas atris samences
in poc temp, ognun al varà fat le so tradusion
e si le cjatarà in internet
a me mi sta ben cussì
parceche o pensi che le ideis validis e mertin di jessi divulgadis
no mi plas le idee de esclusive
mi plas le idee romantiche
dal film "il postino" di troisi
cuanche al dis:
la poesia, non è di chi la scrive
ma di chi la usa"
ecco, jo cuanche o lei i scris di pre toni
o dis:
ju à scris lui, ma mi fasin ben a mi
cuindi al è cume che fossin miei.
bon, o ài scrit avonde, ancje masse.
buine gnot e maman.
patrizia
- 9/12/09 00:08


c: text/html

text:
03 luglio 2007
Presentazion in Universitât
Par rispuindi a chestis domandis e cjapâ sù lis prospetivis pussibilis, cun cheste iniziative si è sielzût di da vôs ae int.
Il progjet de campagne di comunicazion F=MC2 Furlan = Mieç di comunicazion al cuadrât, inmaneât dal Cirf de Universitât dal Friûl, al à ufiert la oportunitât di indagâ fra i spetatôrs dai cines de regjon, no dome il gradiment pe campagne promozionâl ma ancje i aspiets de percezion personâl de lenghe furlane, dal so ûs e de sô promozion ufrint indaûr une realtât interessante e vivarose, buine di vierzi, massime ai esperts, prospetivis gnovis di progjetazion.
Apontament in sale Florio a Udin ai 10 di Lui aes 11.00.
3 commenti:
- thermonuke ha detto...
-
In furlan:
el sintiment e le (pre)vision di une lenghe, in furlan tal judizi e tal sintiment (o sinti) de int.
El impegno, (o le iniziative) par puarta indenant une lenghe.
Eco se o tabajavi cussi a me non o vevi une cjacarade EFICAç!
La promozion prospetive dal opinion te campagne disensibilaizzazion mi somee Aldo Giovanni e Giacomo: mi prenda una cadreg....
- 3/7/07 17:50
- Christian Romanini ha detto...
-
thermo, lis propuestis che tu fasis a son buinis, ma ten presint che no je mai une perfezion: lis soluzions a puedin jessi, anzit, a son simpri plui di une.
- 3/7/07 22:55
- thermonuke ha detto...
-
eco un esempli di doi muts di di le stese robe
mi corec el post di prim o volevi scrivi: Eco se o tabajavi cussi a me nono vevi une cjacarade EFICAç!
- 3/7/07 23:34

robotstxt: allowed

filter: keep


text:
Al è rivât il cjalt, e cualchi zornade si fâs pardabon fature a parâ jù il gustâ di misdì cuant che il soreli al pete e l’aiar al scjafoie, cussì la sielte e cole massime su robe frede e lizere, tant che lis salatis.
Al vignarès di dî “bon pe linie” ma la cuestion no je cussì semplice, parcè che – massime par chei che a fasin lavôrs di fadie o pai fruts che a stan cressint – nol è facil sostentâsi dut il dì cuntun pomidoro e dôs fueis di lidric, e nol è nancje tant judiziôs rivâ a la ore di cene cuntune fam di lôf, parcè no je mai une buine idee lâ tal jet cu la panze sglonfe.
Cussì, mai come di Istât, al salte fûr che la miôr ocasion par fâ scorte di “benzine” pal cuarp e je la prime gulizion, un past simpri masse trascurât, che par solit si sbologne cuntun cafè e une brioche parâts jù di corse, cuant che invezit al sarès propit il moment di tirâ dongje lis energjiis par dute la zornade.
Lu savevin ben i nestris nonos che prime di lâ tai cjamps a fasevin une gulizion sostanziose (cun pan, spongje, marmelade e lat, o magari cuntun plat di ’zûf di lat e polente, o parfin cuntune scudiele di cereâi cul lat, chel che cumò a vendin tant che une robe “moderne” cul non di “muesli”); e invezit a misdì a gustavin tai cjamps cun robe semplice tant che pan e formadi e pomis.
No che il cjalt, dut câs, al ledi masse dacuardi cuntune scudiele di cafelat cui biscots, che e je la abitudin plui popolâr di chestis bandis par chei che a fasin di solit gulizion. E alore forsit al vâl la pene di doprâ un cimi di fantasie e cualchi ingredient sempliç, par inventâsi une gulizion difarent, che e sedi sostanziose ma ancje sauride e golose. Lis pussibilitâts a son tantis…
____________________________________________
Mai pensât di fâ gulizion cussì?
CEREÂI (muesli, flocs di blave, forment sglonfât e vie indenant: tes buteghis lis varietâts a son tantis, ancje biologjichis o messedadis cun pomis secjis, cun freulis o cjocolate). Par solit si mangjin te scudiele cul lat, ma al va benon ancje il yogurt (cun chel di pomis si pues ancje cambiâ savôr ogni dì).
PAN, SPONGJE E MARMELADE al è un classic, ma mai banâl, parcè cuntune marmelade di chês fatis in cjase, e pan e spongje bogns, il risultât al pues jessi miôr di cualsisei dolç. E se invezit de tace di lat si sielç un sûc di pomis, si pues zuiâ cun l’imbinament dai savôrs (provâ, magari, une marmelade di narant o di limon cu la spremude di narant fresc, o une marmelade dolce tant che chê di freulis cuntun sûc un tic amâr tant che chel di pompelm…).
UNE BIELE “CRÊPE” e je propit une buine maniere di scomençâ la zornade, e si pues preparâ lis fertaiutis intun sôl colp par plui zornadis. Baste messedâ 130 gr. di farine cuntun ûf, un piç di sâl, e zontâ 2 dl di lat. Intune fersoriute antiaderente, dislidi un groput di spongje cence scjaldâle masse, e po dopo zontâle tal impast. Cuntun sfuei di scottex slargjâ la spongje che e reste te pignate, di mût di cusinâ lis fertaiutis cence fâlis tacâ. Cuntune dose cussì, par une fersorie di 20 cm, si rive a vê 8-10 crêpes che si puedin tignî par plui dîs tal frigorifar, intune scjatule sierade. Se si doplee le dose, a ‘nd è avonde par vê crepês par une famee di trê personis pratichementri par dute le setemane. Di cuinçâ (dopo velis scjaldadis par pôcs seconts) cun marmelade, creme di cjocolate, pomis secjis, caramel, “dulce de leche” (la creme di lat e zucar argjentine che si spalme e che e sa di “caramele mou”), cun pomis frescjis (freulis, pomulutis di bosc, bananis…) e sbrume montade, e vie indenant.
UNE ALTERNATIVE AES “CRÊPES” A SON I “PANCAKES” americans (125 gr di farine, 2 ûfs, 185 cl di lat e une prese di bicarbonât, di frulâ insieme e di cusinâ te fersorie cuntune cocule di spongje). In chest câs, miôr fatis sul moment, ma al è un lavôr di cinc minûts. I americans lis mangjin cul sirop di aiar ma e va ben ancje la marmelade, e benon la mîl.
Un vêr plasê al pues jessi chel di tacâ la zornade cuntun BIEL FRULÂT che si prepare in doi minûts e che al rive a meti insieme un grant numar di savôrs e di sostancis. Si partìs simpri dal lat, e si zonte dut ce che us ven tal cjâf: une banane, freulis, meluç, cafè, une sedon di cacau, yogurt o sbrume se si lu vûl plui penç, ma ancje un pâr di biscots (di chei ai cereâi o cu lis gotis di cjocolate), o parfin un ûf, par chei che a àn voie di tirâsi sù ben ben. In pratiche, un past complet di parâ jù intun sôl colp…
Pai plui aventurôs, e je simpri valide la variante salade, tant che si use tal nord di Europe. In Istât forsit i classics “ÛFS CUL BACON” a son un tic masse ma cualchi fetute di persut cuet o di formadi fresc (ancje il bon vecjo toast) a puedin jessi une opzion, massime se si sa che a misdì no si varà timp di gustâ. O magari cualchi fetute di pan neri, spalmât di spongje e cun parsore une stricute sutîl di renghe fumade e, par fâ il dut plui lizêr, une biele tace di spremude di narant.
Margherita Timeus
CULTURE – CUSINE. Masse cjalt par gustâ? e jo mi sbrochi a gulizion…............
Al è rivât il cjalt, e cualchi zornade si fâs pardabon fature a parâ jù il gustâ di misdì cuant che il soreli al pete e l’aiar al scjafoie, cussì la sielte e cole massime su robe frede e lizere, tant che lis salatis.


text:
LIET INTERNATIONAL
sabide i 19 di Novembar
aes 21.00
Teatri Gnûf
"Giovanni da Udine"
U D I N
Cjale ca:
Si jentre sore nuie
dopo vê ritirât un segnepuest te bilieterie dal teatri. Il ritîr al pues jessi fat ancje tai dîs prime dal conciert (N.B. da lunis 14)
Ingresso gratuito
previo ritiro di un tagliando segnaposto da ritirare al Teatro negli orari di biglietteria (N.B. da lunedi 14)
Chest an i grups in gare a saran 12:
AOIFE SCOTT- IRLANDE
COFFEESHOCK COMPANY - CRAVUATS
CUNTRA LÖM - LADINIE
JANNA EIJER - FRISIE
MACANTA - SCOZIE
NOID - CARELIE
PRISKA - FRIÛL
REZIA LADINA- CJANTON DAI GRISONS
ROLFFA - SAMI
SILENT WOO GORE - UDMURTIE
SIROKA - PAÎS BASC
SKAMA LA REDE - ASTURIIS
Il Liet International al è il plui impuartant festival musicâl des lenghis minoritariis che di simpri al promôf la musiche tes diviersis lenghis mancul pandudis de Europe.
Nassût tal 2002 in Frisie su lis fondis dal festival dedicât ae musiche frisone Liet, daspò di 10 fortunadis edizions, al à cjapât une dimension europeane, cul fin di premiâ ogni an la miôr cjançon scrite intune des tantis lenghis minoritariis feveladis in Europe.
Obietîf dal Liet International al è chel di dâ ai artiscj che a doprin une lenghe minoritarie, la pussibilitât di esibîsi suntun palc internazionâl sigurantjur la juste visibilitât.
Vuê il Liet International al è un dai plui grancj events pe promozion des minorancis linguistichis; il so valôr a nivel culturâl al è cetant alt e ricognossût di ducj. Pardabon tancj a son i spetatôrs che ogni an a seguissin il Festival (la medie e je su lis 1000 presincis), ma e je fondamentâl la atenzion dai media internazionâi (jenfri chescj BBC e CNN) e dai tancj gjornaliscj specializâts acreditâts.
Il Liet International, organizât de Fondazione Liet International in colaborazion cui diviers partner europeans jenfri Italie, Scozie, Scandinavie, Spagne, France e Irlande, di cualchi an si davuelç fûr de Frisie, juste cul fin di creâ une rêt di contats tra lis diviersis minorancis de Europe.
Tal 2006 e tal 2008 si è davuelt in Laponie, tal 2010 a Lorient in Bretagna e
tal 2011 e je la volte de Italie cun Udin.
Chest an i grups in gare a saran 12, in rapresentance di ancje tantis minorancis. Tal detai si trate di: furlan, ladin, frison, basc, asturian, sami, udmurt, scozês, karelian, cravuat (dal Burgerland austriac), rumanç, irlandês.
Une serade dulà che a sarà protagoniste la varietât linguistiche e di gjenar dal moment che si larà dal rock ae cjançon di autôr, passant par reggae, ska, struments tradizionâi in clâf dal dut gnove...
Une jurie internazionâl e sielzarà la miôr cjançon in gare, ma ancje il public al varà la pussibilitât di sielzi un vincidôr, votant in sale o di cjase par mieç di Internet.


text:
L’inizi dal an scolastic in Cjargne al à puartât un grum di mudaments. Il plui drastic al è stât chel de sieradure des scuelis elementârs di Rigulât: masse pôcs fruts iscrits. La Aministrazion Comunâl dutune cui gjenitôrs, tignût cont ancje pai agns a vignî de scjarsetât di fruts, e à decidût di sierâ la scuele elementâr e di mandâ i fruts a val inte scuele di Comelians a 5 km di distance, metint a disposizion il scuelebus. Cambiant cjanâl, a Darte, a son stadis sieradis, pûr vint une struture complete e eficiente, lis elementârs de frazion di Dimplan par centralizâ dut intal Comun di Darte. Dute une altre sielte e je stade fate di Trep e di Çurçuvint: i doi Comuns a àn decidût di mantignî vierte une struture par paîs, spostant i fruts. A Trep e funzione la scuele materne, dulà che a van ancje i pins cirubits, e a Çurçuvint e je ative la scuele elementâr, dulà che a van ancje i fruts trepolans.
LA SCUELE E TEN VIVE LA COMUNITÂT_ O cjacarìn di sieltis che ben o mâl a laran a segnâ la vite dai piçui paisuts di mont. La scuele e je simpri stade un pont di riferiment pe vite formative e sociâl dal paîs e sierâle al vûl dî judâ la sô agunie in spiete de muart definitive.
Ancje agns indaûr la scuele e à vût lis sôs dificoltâts dadis dal numar ridot di canaie ma in ciert câs e je stade mantignude distès, creant pluriclassis.
Tai agns ’50 (duncje nancje tant timp indaûr) in Pani, su domande de int dal puest, e vignive istituide la Scuele Sussidarie popolâr par cirche une desene di fruts; par rivâ in Pani lis mestris a vevin di fâ dôs oris di strade a pît dal paîs di Raviei. Simpri ta fin di chei agns, in Val Pesarine, ogni borgade e veve la sô scuele elementâr pluriclasse.
Chest al fâs pensâ ae impuartance de istruzion ancje tes piçulis comunitâts.
DILUNC DE STORIE_ La scuele in Cjargne e à agns di storie. Sgarfant tai documents si tache a fevelâ di scuelis za intal 1500; il 1700 al è un secul dulà che la scuele e cjape inmò plui fuarce in gracie ancje dal contribût economic dai cramârs che, zirant il mont, a vevin capide la impuartance dal savê lei, scrivi e fâ di cont. Tal 1858 si lei che tal distret di Rigulât (ven a stâi il Cjanâl di Guart) a son 13 scuelis, ta chel di Dimpeç 12 e in chel di Tumieç 37.
Vuê i timps a son cambiâts ma i problemis a son restâts. Dut al sta tes capacitâts des Aministrazions Comunâls, insiemi cu la int, di fâ sieltis che a puartin mancul dam aes comunitâts, soredut chês piçulis, tignint presint che la centralizazion dai servizis intun unic pont, magari a val, al pues meti in bal la vite dai paisuts di mont. E pues esisti ancje une sielte contrarie che dal bas, la scuele, si sposte in alt: Trep e Çurçuvint a àn vierte la strade.
Marta Vezzi
ATUALITÂT – Scuele in Cjargne............
L’inizi dal an scolastic in Cjargne al à puartât un grum di mudaments. Il plui drastic al è stât chel de sieradure des scuelis elementârs di Rigulât: masse pôcs fruts iscrits. La Aministrazion Comunâl dutune cui gjenitôrs, tignût cont ancje pai agns a vignî de scjarsetât di fruts, e à decidût di sierâ la scuele elementâr e di mandâ i fruts a val inte scuele di Comelians a 5 km di distance, metint a disposizion il scuelebus. Cambiant cjanâl, a Darte, a son stadis sieradis, pûr vint une struture complete e eficiente, lis elementârs de frazion di Dimplan par centralizâ dut intal Comun di Darte. Dute une altre sielte e je stade fate di Trep e di Çurçuvint: i doi Comuns a àn decidût di mantignî vierte une struture par paîs, spostant i fruts. A Trep e funzione la scuele materne, dulà che a van ancje i pins cirubits, e a Çurçuvint e je ative la scuele elementâr, dulà che a van ancje i fruts trepolans.


text:
Stefania Sarnataro, nassude a Udin intal 1990, e je fie di ristoradôrs e e je cressude intes campagnis furlanis, tra orts e animâi di curtîl, che i àn insegnât la sensibilitât pe nature a dut cjamp.
◆ Diplomade in Architeture e Furniment al Istitût statâl di art “G. Sello” (vuê liceu artistic) di Udin, e je lade indevant cui studis iscrivintsi al cors di lauree in Siencis de architeture te Universitât dal Friûl, percors che e à po sospindût par judâ la famee intal ristorant di proprietât.
◆ Amante de nature, e cjate ristôr psicofisic in mont, fasint escursions, feradis e cjaminadis cu lis gjaspis, e par jessi part ative inte difese dal nestri planet, intal 2018 – insiemi al fradi – e à metût in pîts la aziende agricule “MontVert – Acquaponica FVG s.agr.s.” a Ziline di S. Zorç dal Noiâr. ❚
Il profîl di Stefania SarnataroErika Adami
Stefania Sarnataro, nassude a Udin intal 1990, e je fie di ristoradôrs e e je cressude intes campagnis furlanis, tra orts e animâi di curtîl, che i àn insegnât la sensibilitât pe nature a dut cjamp.


text:
Mozart, la musiche01 di Zenâr 2006
Tra lis tantis (o pocjis) stelis che tai secui a àn inlumnât e a inluminaran la gnot de umanitât, une des plui sflandorosis e je chê di Mozart e al è un at di juste ricognossince ricuardâ i 250 de sô nassite. Joannes Chrysostomus Wolfgangus Theophilus (lat, Amadeus) al è nassût a Salzurg ai 27 di genâr dal 1756, ultim dai siet fîs di Leopold e di Anna Maria Pertl. Di cheste covade, a restaran dome doi, Wolfgang Amadeus o, miôr, Amadé, e sô sûr Maria Anna (Nannerl), che e spartissarà cul fradi la passion de musiche e la fadie dai concerts atôr pa l’Europpe.
No si po fevelâ di Mozart cence fevelâ dal pari, musicist e compositôr, che la storie e à judicât cun severât pe sô influence possessive sul enfant prodige che Diu i veve regalât. Al à scuvierzût il so talent e lu à svilupât al massim, ma i à ancje gjavât al fî la stagjon plui biele de vite. Cualchidun al à paragonât l’infanzie di Mozart cun chê dal Leopardi, ancje se si trate di dôs esperiencis dal dut diferentis. Leopardi simpri sierât te sô biblioteche e Mozart simpri atôr a esibîsi come un fenomeno di baracon, cun umiliazions e strapaçs. Ur à capitât plui voltis di restâ cence lavôr, cence un carantan, cence un sotet. Cuant che ur leve ben, a vevin un puest in cusine, cui fameis. Paraltri tante int e steve une vore piês. Al à girât par dute l’Europe, vignint a contat cu lis plui grandis tradizions musicâls. Al amave in particolâr l’Italie e al cognosseve ben la lenghe taliane, preferide tes sôs oparis. Al à cognossût e lu àn cognossût ducj i regnants e nol jere palaç di nobii che no i spalancas i siei salons. Al è stât onorât dal imperadôr Josef II ma il cont Arco, grant mestri cusinîr dal princip arcivescul di Salzburg, Colloredo, lu à licenziât cuntune pidade.
Par dute la vite al à scombatût par cuistions economichis e plui di une volte al à componût par paiâ i creditôrs. La femine, Costanze Weber, e veve passion dome di spindi e di gjoldi. Lu à splumât di vîf e si è fate mantignî dopo muart, cui dirits di autôr. Al è deventâ pari sîs voltis, ma cuatri fruts a son muarts tai prins dîs o mês. E ancje lui, che nol jere stât un leon, al à sierade la sô vite a 36 agns, in miserie. Al so funerâl a jerin cuatri gjats, nancje la femine, e lu àn soterât te buse dai puars.
Epûr, di chest om cussì provât, no je vignude fûr malinconie o disperazion, ma musiche straordenarie, come se al fos fat di armoniis e no di cjar e sanc come nô. I musiciscj a volaressin rivâ in cîl cu lis lôr voris, ma lui, Mozart, al ven dal cîl al à scrit Kurt Pahlen. Il plui biel compliment lu à fat Karl Barth: Forsit i agnui, cuant che a laudin Diu, a sunin musiche di Bach, ma no soi sigûr dal dut. O soi sigûr invezit che, cuant che a son di bessôi, a sunin Mozart e in chê volte ancje il Signôr al gjolt a scoltâju.
La sô vene musical e à butât fûr come une fontane: aghe frescje, brilant, lisere e sostanziose. Lis sôs oparis a restaran tai secui, come lis sôs sunadis. Scoltant lis sôs messis, si sint une religjositât profonde e autentiche. Il so Ave verum, componût tai ultims mês di vite, al è un concentrât di mistiche e il Requiem, provât incomplet sul jet di muart, al è il plui grant afresc su la maiestât tremende di Diu e la creature misare che e domande remission.
Mozart, iscrit a la massonerie, al à vude fortune ancje inte glesie. Clement XIV lu à nomenât cjavalîr; Zuan Pauli II al à celebrât in San Pieri i doi secui de sô muart, e il bavarês Benedet XVI si svarìe dal pês pontificâl scoltant e sunant la sô musiche divine. I merecans a àn sperimentât che ancje lis vacjis, cu la musiche di Mozart, a molgin di plui.


text:
A proposit di poleçs01 di Zenâr 2006
Di chel pôc o nuie di sloven che si studiave cun pocje voe e nissune serietât in seminari, mi reste un proverbi: Dohvnikov trebuh je britov petelinov, la panze dai predis e je il simitieri dai poleçs. Mi visi ancje di vê comprât a Assisi, cun grande confusion di chel che m’al vendeve, un cuadrut di ceramiche cun scrit: Preti e polli non son mai satolli. Jentrant te categorie, o varès vût di vê un rapuart seguitîf e alternatîf cu la cjar blancje, ma la realtât e je stade diferente. Di frut i unics poleçs che mi visi a son chei des mans, tai inviers crûts di chei agns. Po mi soi adatât come ducj, ancje se no fâs une malatie pe cjar di plume.
O feveli di poleçs parcè che ancje jo o fâs part, in ben e in mâl, di chê umanitât mate che si sta compuartant in maniere simpri plui stupide e irazionâl di cuant che il condizionatôr massmediatic nus à spaventâts cu l’aviarie o murìe di poleçs, dopo di vênus terorizâts cu la bisteche des vacjis ladis fûr di cjâf. No volarès che i vacjârs a vessin tornade la farine ai poleçârs che ju vevin parâts a remengo cualchi an indaûr. La storie dai poleçs e sta metint in genoglon une fasse impuartante de nestre produzion, cun tante int cence lavôr e miârs di toneladis ch’a restin li, a pat che no ju spedissin, come simpri, tal tierç mont, là che no àn timp di cjalâ la television parcè che no le àn e a sintin plui la fan che i comunicâts. Dut chest par une pôre inmotivade, come che si scanin a spiegânus ogni sere, disint che la cjar, cuete, e je sigure e ancje i ûfs a son a puest. No saran come chei des gjalinis di mê none, che e leve ognì dì cul dêt a provâ se l’ûf al jere in ponte e po nus al presentave dut sbitiât su la taule, ma no son mâl.
La pôre, in chest câs la superstizion, e à fat calâ il consum di cjar dal 70% e, se tu ur presentis une cuesse di poleç, ti saltin su la cjadree come s’a vessin cjatât une bombe. Grant part di chei che no vuelin savênt dai poleçs, a mangjin cualuncje porcarie e slabrot e a frontin riscjos ben plui grancj: cori come sfolmenâts cun autos e motos, bevi, fumâ o apartâsi daûr dai sterps cun clientis ch’a sgotolin pes stradis de citât. Li no nd è pôris ch’a tegnin, par dî trop mâl metûts che o sin no cui poleçs ma cu la cjuce.
Tornant a lis puaris bestiis sot procès, mi vignarès di dî che la robe e va ribaltade. No sin nô che o vin di vuardâsi dai poleçs, ma a son i poleçs ch’a àn di vuardâsi dal om. E je une vergogne viodi chescj alevaments là che a son intropâts miârs e miârs di besteutis, cence nissune o cun minime possibilitât di moviment, obleadis a mangjâ dì e gnot parcè che a scuegnin ingrassâsi entri tant timp se no il paron al rimet. E par sparagnâ e vuadagnâ, si à sintût di int cence cussience che ur fâs parâ jù ancje vueli di machigne e robe fraide o cancerogene. O ai let che, di cualchi bande, ur inclaudin lis talpis cu lis brucjis par obleâju a stâ fers e, par vê il fiât ingrassât, che i francês a deventin mats, a incjocavin o ôcs di vin e di asêt di fâur spreçâ il fiât. E dopo des torturis, cuant che si inmalin, no àn nancje l’umanitât di copâju par no fâju tribulâ ma, come che si à viodût masse voltis, ju soterin vîfs. Ce vergogne, ce scandul, ce barbaretât!
O ai fevelât di superstizion. Che nol vûl dî crodi masse, ma crodi a stupit vie. E plui stupide e je la robe e plui si crôt. E plui a crodin ducj e plui si va daûr come pioris. Anzit come ôcs. I ôcs plui ôcs e plui periculôs a son di sigûr chei fûr de scjaipule.


text:
Dialets venits dal Friûl
In dute la Furlanie a si cjatin des zonis dulà che si fevelin dai dialets venits.
In provincie di Pordenon al confin cul Venit, ma ancje in zonis che no fasin part dal Friûl storic tant che Triest e Mugle, tai secui stâts si è bandonât il furlan par feveladis derivadis dal venit.
Intal Friûl i dialets venits si dividin in dialets autoctons, che a son storichementri presints in regjon di prime de fin dal stât patriarcjâl, e in dialets coloniâi puartâts de dominazion Veneziane.
Dialets venits autoctonsModifiche
I dialets venits autoctons a son il Maranês, il dialet di Grau e il Bisiac. Maran e Grau jessint sul mâr a son simpri stadis leadis a lis altris citâts de cueste adriatiche. Ducj e doi i dialets a son avonde diferents sei dal venit di tiere che dal venezian, il maranês al è une vore vîf, invezit il gradês al mostre cualchi segnâl di contaminazion dal triestin viodût probabilmentri come codiç linguistic plui prestigjôs.
Une vore carateristic al è ancje il bisiac che al à cjapât dentri une vore di peraulis furlanis. Il bisiac si fevele tes bandis di Sagrât, Foian, Pieris, Roncjis e Beglian. Tant che il gradês al è in pericul di assorbiment di bande dal triestin, che, al va dite, al è une vore vitâl.
Dialets venits coloniâi .Modifiche
Chei altris dialets venits dal Friûl a son clamâts dialets coloniâi o di imitazion e a si son pandûts durant la dominazion veneziane fra i sorestants des citadelis plui impuartantis. Dialets di chest tip si fevelin o si son fevelâts a Pordenon, a Udin, a Cividât, a Manià, a Spilimberc, a Tisane, a Palme e a Çarvignan.


text:
«Cheste azion e à chê di no dome promovi un ûs simpri plui larc de lenghe furlane tai diviers cjamps de societât contemporanie, rinfuarçantint la identitât, ma ancje di garantî a ducj i citadins furlans il rispiet dai lôr dirits linguistics in acuardi cu la Costituzion taliane, la Convenzion cuadri su la protezion des minorancis nazionâls, la Cjarte Europeane des lenghis minoritariis e regjonâls, la Leç 482/99 (tutele des minorancis linguistichis storichis) e la Leç Regjonâl 29/07 (tutele de lenghe furlane)» al è chest, testuâl, un dai passaç introdutîf dal protocol di intese firmât ai 10 di Novembar tra la Agjenzie Regjonâl pe lenghe furlane rapresentade dal president Lorenzo Zanon e la Udinese Calcio S.p.A, ven a stâi pai tifôs furlans l’Udin, te persone dal president de societât Franco Soldati.
President Soldati, cemût isal nassût l’acuardi cu la Arlef?
Al jere di timp che i resonavin parsore. E je la concretizazion di une volontât fuarte de nestre societât e de Arlef par furnî un servizi gnûf ai tifôs furlans. Svilupant chest protocol o varìn la pussibilitât di dâ un altri sburt a pro de identitât furlane che o intindìn disvilupâ cun azions «ad hoc». Chest al è il secont pas che o fasìn parcè che o vin za inviât une schirie di iniziativis a pro dai tifôs emigrants furlans che a son pal mont.
In ce consistial chest protocol?
Lis iniziativis a rivuardaran la comunicazion societarie in gjenerâl. In particolâr o fâs l’esempli dal nestri sît internet uficiâl www.udinese.it che al sarà no dome par talian, ma ancje par furlan, par inglês e par spagnûl. Ma no si fermarìn dome achì, stant che o varìn di programâ adun cu la Arlef ancje altris azions che no us anticipi par no ruvinâus la sorprese.
Ce àno dit i zuiadôrs di chest acuardi?
Ancje se in prime scuadre no vin zuiadôrs furlans o vin vudis reazions positivis e di curiositât. E chest mi somee un bon inizi.
E Franco Soldati ce pensial de tutele de lenghe furlane e de identitât furlane?
O pensi che lis istituzions, tacant de Regjon ma mi riferìs a ducj i nivei, a vedin di continuâ a tutelâ la lenghe furlane metint in vore azions incisivis. Personalmentri o soi favorevul a la difusion e al ûs de lenghe furlane inte scuele, te industrie, tal cumierç… in dute la nestre societât. Mi plasarès che gno fi al imparàs il furlan no dome orâl ma ancje scrit, coniugantlu cun chês altris lenghis.
Ce pensial de cuintriposizion furlan/inglês?
No à di jessi nissune cuintriposizion: la lenghe furlane e à di convivi cence problemis cun chês altris lenghis. Duncje nol è coret meti cuintri il furlan e l’inglês: in dì di vuê al covente cognossi sedi lis lenghis internazionâls sedi la lenghe furlane parcè che lis nestris lidrîs a son impuartantis.
Ce pensial di une seconde maie dal Udin che e puedi riclamâ i colôrs de bandiere dal Friûl, no chê de Regjon che no jere plasude?
O aprofiti par fâ cualchi precisazion tacant dal contribût che la aministrazion Illy nus veve dât par meti il steme de Regjon. Pôc dopo e jere gambiade maiorance e ancje la gnove aministrazion, cul President Tondo e l’assessôr De Anna, nus à dât dute la poie necessarie par podê presentâ in timp la gnove maie come che e jere stade pensade. Dopo di cheste prime esperience che si è sierade, o vevin cirût cul President Fontanini di meti il steme de Provincie di Udin su la maie che o varessin vût di doprâ in Europe, ma la Uefa nus à improibît di doprâ simbui che no fossin chei de societât. Cumò o sperìn che almancul pal campionât nus permetin di doprâ la acuile dal Friûl suntune des nestris maiis e o stin lavorant par chest.
Christian Romanini
ATUALITÂT – L’Udin a pro de lenghe furlane............
«Cheste azion e à chê di no dome promovi un ûs simpri plui larc de lenghe furlane tai diviers cjamps de societât contemporanie, rinfuarçantint la identitât, ma ancje di garantî a ducj i citadins furlans il rispiet dai lôr dirits linguistics in acuardi cu la Costituzion taliane, la Convenzion cuadri su la protezion des minorancis nazionâls, la Cjarte Europeane des lenghis minoritariis e regjonâls, la Leç 482/99 (tutele des minorancis linguistichis storichis) e la Leç Regjonâl 29/07 (tutele de lenghe furlane)» al è chest, testuâl, un dai passaç introdutîf dal protocol di intese firmât ai 10 di Novembar tra la Agjenzie Regjonâl pe lenghe furlane rapresentade dal president Lorenzo Zanon e la Udinese Calcio S.p.A, ven a stâi pai tifôs furlans l’Udin, te persone dal president de societât Franco Soldati.


text:
La leç che e regole l’ûs de lenghe furlane e creve i ecuilibris
cu la minorance furlane che e finìs in serie B
✽✽ Cualsisedi robe che e puedi sucedi tal timp che al passarà tra il meti jù di chest scrit e la sô publicazion, nuie, nissun acjadiment, ancje se di rimarc, al podarà passâ la impuartance di ce che al è sucedût cu la sielte fate de zonte regjonâl e sostignude, in maniere passive e cence nissune dignitât, de maiorance di cumò, furlans leghiscj in cjâf (aprofondiment a pagj. 3, ndr).
Cu la decision di butâ jù ogni emendament mioratîf de leç che e regole l’ûs de lenghe furlane, cheste aministrazion e à mostrât la sô vere muse e i siei intindiments su la cuistion furlane.
✽✽ No si trate – cemût che cualchidun al à volût biel a pueste, e cun fraude, fâ crodi – di une cuistion di bêçs, di finanziaments regjonâi di assegnâ a cheste o a chê associazion. No si trate nancje di riorganizâ il setôr. Si voleve colpî invezit la essence stesse di un concet: il popul furlan al esist tant che entitât ben definide e e je la maiorance di cheste regjon.
✽✽ Une prove palese di cheste concezion e je intal acaniment che a àn vût cuintri dal nestri gjornâl, cjapât no par câs tant che simbul de pueste e dal scuintri in at. Il discognossiment intai fats, e no intes declarazions di façade che a circolavin intai coridôrs dal palaç, di ce che e rapresenti cheste testade, chel non – “La Patrie dal Friûl” – che al riassum la storie coletive de nestre int, al à volût jessi un segnâl clâr di cemût che si vûl frontâ il rapuart tra Friûl e Regjon.
✽✽ E je une “declarazion di vuere” precise, une esposizion articolade di cemût che cheste istituzion e vûl tratâ il belançament tra lis dôs realtât che le componin. O ribatìn par jessi clârs: il Friûl e Triest. La volontât politiche di Fedriga e socis no à inciertecis: il Friûl intindût tant che entitât politiche teritoriâl, sociâl, storiche nol esist plui. La lenghe, che a ‘nt rapresente l’aspiet plui riveladôr, e à di tornâ a jessi un ogjet di conservâ tant che repert museâl, bon di esibî in cualchi festival dal folclôr. La sô storie e va tirade fûr dome in ocasion di une disfate, viôt la fin dal Patriarcjât di Aquilee che e fâs risaltâ la potence di Vignesie intal progjet dal assessorât ae culture. Pal rest, no bastie forsit la esaltazion de italianitât e de piçule patrie, pronte a imolâsi par un ben plui grant?
✽✽ Se cheste regjon, cuntun destin infeliç fin di cuant che e je nassude, e podeve jessi rapresentade apont di une belance, cheste ca si è rote in maniere progressive. Prime si è tarât il plat julian, vuê si gjave chel furlan, e cussì adiu ecuilibri. Il strument nol covente plui.
✽✽ I elements che a costituivin la struture si sostituissin cun altris tocs, il cuadri al ven semplificât: cheste e je une regjon taliane cuntune minorance ricognossude a ducj i efiets e cun ducj i beneficis, o ben chê slovene; po, e je cualchi isule gjermanofone ancje chê tutelade; e dopo une minorance – che in realtât e je maiorance – tant che chê furlane, che e finìs in serie B parcè no je plui calcolade come la comunitât slovene.
✽✽ No dome si cree une division pericolose tra furlans e slovens, soflant su contraposizions antighis, ma si scancele un dai pilastris de specialitât, ven a stâi propit la presince des minorancis linguistichis che a àn di gjoldi dai stes dirits di tutele.
✽✽ Ce fastidi cheste peraule – “tutele” – come se no fossin in stât di abadâ a nô, ma il nivel di sorevivence de lenghe al è metût tant a pericul che pal legjislatôr a coventin stuments particolârs.
No je dome une bataie culturâl chê che si è daûr a combati tra nô e il podê regjonâl: daûr e je une vision che e previôt l’acentrament economic e finanziari su lis rivis dal Adriatic, cuntun Friûl tiere di passaç e di servitûts, cence progjets di disvilup futûr, cuntune mont dispopolade, cuntun teritori divorât dal ciment e dal degrât ambientâl, cui nestris zovins costrets a emigrâ.
✽✽ A Triest, a Rome a vuelin dineâ, distruzi la idee che e puedi esisti la “Patrie dal Friûl”, no dome tant che gjornâl, ma tant che idee di un popul. A son pericolôs, malfidâts e fuarts.
Nô, però, plui di lôr. ❚
Dree Valcic


text:
#09 – La sole e uniche “La Uniche” no duar. Usgnot e zire tal jet e e fâs bataie ae ultin morôs fedêl che i reste: la insonie. La brame dal biel timp passât e je lade vie e cumò il suplent al è l’elisîr. Al è bon l’elisîr: cuant che lu bêf e e devente plui fuarte, sglonfe, zovine, [...]
Articui dal blog
#08 – Albe Finâl Jo o volevi nome vivi la storie. Capî se ogni timp al puartave alc di diviers e so. I miei voi a continuin slusicant salvadis, ma o ai fermât za di bataiâ par gjavâmi fûr lis cjadenis che mi tegnin presonîr in cheste cret. l gno obietîf al jere stât vê il timp necessari par capî [...]
#06 – Cricant il dì L’Est, pont cardinâl dal soreli jevât, al scjavace la aurore cun inusuâl fuarce e vigôr. Tun marilamp al slargje il spazi emanant la sô radiazion, il so volum di luminositât e clarôr, al inonde l’intardâsi des noturnis ombris. La lus si fâs indevant cun risolude fermece, someant che stes mandânt vie cun imberdeâts e disordenâts [...]
#07 – Civuite “Al cjante il gjal, al criche il dì…”; biele la vilote che o sintivi di piçul, ma jo no mi davi pâs par chel puar zovin che al scugnive partî cussì adore. Jo o starès a durmî fin a ore di gustâ se femine e fie no mi rompessin i bebeis une dì sì e chê altre [...]
#05 – Maravee Al jere rivât cence che lu ves spietât. Un moment prin il so mont al jere scûr, sierât e penç di cidinôr. Al jere un misteri cemût che al jere lat indevant cun sucès par rivâ propit ta chest moment. E je stade une piçule flame a impiâ dut. Une robute di nuie, ma braurose e plene [...]
#04 – Un plasê – Ce fastu culì, tu, cussì sul cricâ dì? No tu âs frêt? – Ti spietavi te. O ai di domandâti une robe. – Ce robe? No tu puedis spietâ usgnot o doman? O ai di lâ a vore jo e la mê coriere e rive di strade. Noaltris o tachìn a la albe, a buinorone, [...]
#03 – Mariute e il so gjelât A ogni cricâ dì jê si jevave sù, e simpri cun cetante energjie si plaçave te cusine dal so cafè a lassâ jevâ lis brioches e dopo a metii drenti la marmelade o la creme. E cuindi al jere rivât il moment di preparâ il gjelât, metint in moto il machinari par la [...]
#02 – Albe ocitane La sentinele nus visave simpri a pene che une lûs blancje e comparive parsore de rie di bassis montagnis a orient di Tolose. E cussì il gno amant al leve vie par une galarie segrete che i vierzevi jo stesse. Dopo cent pas il gno amant al saltave fûr dal cjastiel e si pierdeve intal bosc. [...]
#01 – Jê Alba e jo il Scûr Alba! Le clami biel planc, che a son benzà ducj a durmî. Le clami par che mi vegni dongje. Alba! I cisichi ancjemò, ma no mi sint. E cjamine discolce, i pîts dentri inte aghe, che le strafont fin parsore dai zenoi. I mei braçs si movin viers di jê, tirâts come [...]
Intun paisut ingrampât sore un çuc, la vite e sbrissave vie cuiete. Di origjin medievâl, al jere insiorât cuntune cente e toratis che a spiçavin te campagne dulintor. Lis piçulis buteghis dal borc a levin sierant, glotudis dai grancj emporis citadins, e la vite in gjenerâl si leve indebilint, ma il paisut, cun lis sôs vieris stradutis e i grues [...]
O sin rivâts ancje chest mês a dâi fûr e vele ca, la classifiche dal mês di Otubar cundut ce che si puarte daûr. Il teme al jere pôre, e al è biel viodi che al è stât intindût in tantis manieris. Ma viodìn di no pierdisi in cjacaris e anìn drets tal dûr. E nuie… aromai al pâr che [...]
Mandi a ducj, amîs di Contecurte! Ce fasêso ai 26 di chest mês, sot sere? Vêso voie di lâ a viodi acl di gnûf o di tornâ a viodi alc che magari o cognossevis ben ma che si sês dismenteâts cemût che al jere? Bon, fasinle curte, come che si conven a noaltris de osterie. Sabide di sere, ai 26, [...]


text:
Sourdant:Motî Scius
(Motî Scius)
- Rahouca : E21 (Cwè çki c' est ?)
- Alias : E21m (po l' mwaisse sicrijha did divant 1900)
- Wikipedia
- Wikidata
Prezintaedje[candjî]
Li Motî da Scius sieve di sourdant å Wiccionaire pa :
- les mots k' il a rasrashonné,rashonné,honné, k' estént scrîts e scrijha di dvant Feller dins l' mwaisse papîscrît, mins k' ont stî rmetous e sistinme Feller dins l' eplaidaedje di 1979 da Elisée Legros et Albert Leloup.
- l' ådjeu di dater des noûmots (come gazete) ki n' avént måy aparexhou dins les pus vîs motîs walons.


text:
La prime le veve concuistade Davide Rebellin, nomenât te interviste a Franco Pellizzotti tal numar di Avost dedicât al Sport (viôt cuviertine). Ma il vêr colpat al rive cumò cun Chiara Cainero (te foto) che, intervistade prime de partence par Pechin, e à vinçût la medaie di aur tal skeet, prime femine furlane a montâ sù sul scjalin olimpic plui alt di cheste specialitât.
14 agosto 2008
La Patrie e puarte ben: Chiara di aur!
La prime le veve concuistade Davide Rebellin, nomenât te interviste a Franco Pellizzotti tal numar di Avost dedicât al Sport (viôt cuviertine). Ma il vêr colpat al rive cumò cun Chiara Cainero (te foto) che, intervistade prime de partence par Pechin, e à vinçût la medaie di aur tal skeet, prime femine furlane a montâ sù sul scjalin olimpic plui alt di cheste specialitât.
8 commenti:
- thermonuke ha detto...
-
o podìn scrivi il so non te “all of fame”...(par chei che insinuin che no le lei...)
Dipo e le Granbassi le atu smenteade? o ise de tratin vignesie julie?
- 14/8/08 19:25
- Christian Romanini ha detto...
-
Mandi Thermo
no mi soi dismenteât de Margherita, che i ai ancje dedicât un post dut par jê, ma il sens dal post al jere un altri: doi atletis che a son finîts su La Patrie dal Friûl a àn cjapade la medaie. :)
No si trate di tratin o no tratin, ma dome di cuistion di redazion, stant che il Rebellin al è venit.
Ma ancje a la Granbassi i van ducj i miei compliments... no dome pe medaie ;)
- 15/8/08 15:09
- Venusia ha detto...
-
Par thermo
HALL of fame... :P
fame (si lei "feim" par inglês e no come par talian: chê le à simpri christian...) :P
dipo, soio stade brave domenie...? ;)
- 15/8/08 15:20
- Furlans de diaspore ha detto...
-
Thermo, no ti fasevi cussì "Politicamenti Coret". :-D
- 15/8/08 17:40
- thermonuke ha detto...
-
Ninine, jo un tic di ingles lu sai, ma mi an acusat di no lei le Patrie e al jere un erorut che evidentementri altris no an vidut......
el dubit al è: le lejo dome jo? ;-D
- 15/8/08 18:27
- thermonuke ha detto...
-
Domenie? jo o eri a lignan, ma mi an dite che tu jeris in place a degustà un Ôc :-D
- 15/8/08 18:33
- Venusia ha detto...
-
e a mi mi àn dite invezit che tu jeris a Maian... =P
- 15/8/08 19:10
- thermonuke ha detto...
-
Dipo ma no eritu tal sinai a sgjava savalon?
Ti an dat une info sbaliade, al e plui di cualchidun che mi imite.
p.s. ir o ai stat aviodi le tumbare di meret.
O ai dute le machine impaltanade e o aj cjatat dut taponat cul celofan....:-(
- 15/8/08 20:59


text:
Ai 11 di Setembar la Catalogne e celebre la fieste nazionâl, in ricuart di une fuarte repression che e je costade la vite a une vore di cataliscj e la rese di Barcelone tal 1714 al esercit franc castilian di Filip V. La manifestazion di chest an e à vût une vore di adesion e la clime politiche in Catalogne e fevele simpri plui di Indipendence. Ma la realtât e vâ frontade cun atenzion. Ta cheste tabele si à cirût di fâ un struc de situazion che si presente plui complicade di ce che a contin.
DONGJE
Mai tant consens
La manifestazion pe indipendence che si fâs ogni an ai 11 di no à mai vude tante int (tra i 2 milions, pai organizadôrs, e i 600 mil, pal guvier di Madrid); i scandais a disin che un 50% dai catalans al volarès la indipendente.
Une volontât che si viôt
Mai cussì tantis bandieris catalanis (in particolâr chês cu la stele, vâl a dî chês indipendentistis) picjadis tai barcons des cjasis.
In politiche i catalaniscj a son fuarts
Tal parlament catalan i partîts catalaniscj, che a peraulis a vuelin o a cjapin in considerazion la indipendence, a cuvierzin la maiorance assolude e Convergència i Unió, partît catalanist di centridiestre, e guvierne la regjon.
Grande organizazion e grande civiltât
Ancjemò une volte i catalans a mostrin di jessi mestris tal movi la societât interie e tal fâlu te maniere plui civîl e pacifiche: cun fuarce ma cence violence.
LONTAN
O ise dome proteste?
In realtât i “indipendentiscj” convints a son tra il 20% e il 30%. Chei altris a son dome rabiâts cuintri dai centris di podê e no si rindin cont che il guvier e la finance catalane a àn lis stessis colpis di chei di Spagne: speculazion imobiliâr che e à distrut la economie, disocupazion al 25%, a restaressin ancje intune Catalogne indipendente.
Ma no pardut
Fasint un zîr pai borcs plui rics di Barcelone (zone di Pedralbes) di bandieris a ‘nd jere propit pocjis: cui che al à plui bêçs al sburte di mancul par une Catalogne indipendente.
Ma i politics a mostrin di no crodi te indipendence
I grues partîts catalaniscj storics, di çampe e di diestre, no crodin te indipendence, le doprin dome tant che pretese pustice par difindi la autonomie o par otignî alc di plui di Madrid. Il stes president de Generalitat de Catalunya, Artur Mas, cun scusis avonde pietosis nol à partecipât ae manifestazion, le à laudade e al à dite che al jere presint in spirt, ma tal so discors uficiâl al è stât ben atent di no dî nancje la peraule “indipendence”.
E dopo?
Al jere za sucedût tal 2010 par difindi il statût di autonomie des censuris imponudis di Madrid, ma dopo nol veve zovât a nuie. Il podê al è lontan de place: la indipendence di une nazion e à bisugne dal supuart dal popul, ma ancje de creazion di un gnûf podê politic e economic. In Catalogne il podê politic e chel economic a restin cjapâts sot braç cun chei di Madrid. ■
Sandri Carrozzo
CATALOGNE. Indipendence catalane: ise dongje o ise lontane?............
Ai 11 di Setembar la Catalogne e celebre la fieste nazionâl, in ricuart di une fuarte repression che e je costade la vite a une vore di cataliscj e la rese di Barcelone tal 1714 al esercit franc castilian di Filip V. La manifestazion di chest an e à vût une vore di adesion e la clime politiche in Catalogne e fevele simpri plui di Indipendence. Ma la realtât e vâ frontade cun atenzion. Ta cheste tabele si à cirût di fâ un struc de situazion che si presente plui complicade di ce che a contin.


text:
…cun il cûr plen di gjonde, di ca sù, mandi a ducj… with a heart full of joy, from up here, hello everyone…
Cheste cjaminade e je stade par me la prove dal fûc… di fat, lant dibessoi, par rivâ in cime bisugne vê buinis gjambis, un bon cûr ma soredut rivâ ad ore a stâ in pâs dentri di se… ven a stai dibisugne vê un cjâf calm… la fadure e je stade tante ma la sodisfazion di cuant che tu tu rivis in cime ti jemple il cûr di gjonde ripaianti di dut… o soi stât 4H40 par rivâ insom fasint diviersis fermadis par tornâ a cjapâ flât e 3H50 par tornâ indaûr… o ai ancje fate une pause di 25′ in cime… in some a coventin plui o mancul 09H00 oris par lâ e tornâ… mi soi puartât daûr 2 l di aghe e ancje alc di gustâ par tornâ a cjapâ lis fuarcis e ringraciant il Signôr al è lât dut ben… o puès dome che jessi contenton di cemût che o ai sierade cheste biele Istât 2022…
Buinis cjaminadis a ducj !!!
…Peace and Love… <3
. . .Sô Maestât la mont Sernio e in bande a cjampe la regjine la tor Nuviernulis . . .


text:
11 ottobre 2009
A proposit de Catalogne
O ai viodût e imparât diviersis robis dal viaç in Catalogne e se o pensi che une setemane indaûr a cheste ore o jeri a Girona che o spietavi l'avion par tornâ a cjase, mi somee cussì strani che e sedi passade za une setemane.
Ma no soi dome jo che o feveli di chest, di fat us segnali un biel articul vignût fûr su "Il Friuli" vinars passât firmât di Federica Angeli e un articul di William Cisilino publicât sul Gazzettino di îr: fracait chi par leilu.
(te foto Vicent Partal, diretôr di VilaWeb e responsabil de comunicazion dal coordenament indipendentist).
Ma no soi dome jo che o feveli di chest, di fat us segnali un biel articul vignût fûr su "Il Friuli" vinars passât firmât di Federica Angeli e un articul di William Cisilino publicât sul Gazzettino di îr: fracait chi par leilu.
(te foto Vicent Partal, diretôr di VilaWeb e responsabil de comunicazion dal coordenament indipendentist).
Nessun commento:
Iscriviti a: Commenti sul post (Atom)


text:
Novitât par i indipendentiscj dal Parlament Furlan, la auto proclamade assemblee par rapresentâ i furlans “fûr des istituzions e des segretariis dai partîts, fondade su la partecipazion di ducj”. Nassude cun intenzions dome indipendentistis, cumò, cuntune modifiche dal sô statût, si vierç ae partecipazion dai autonomiscj.
Il Parlament al jere nassût daûr dal sburt dal referendum on line pe indipendence dal Friûl dal Otubar passât: vie par chê votazion, a son stâts elets ancje i 11 “parlamentârs” che cumò a sentin idealmentri te assemblee. Il risultât dal referendum nol è stât un numaron: a àn rispuindût sù par jù 7.000 personis, ma ai “referendaris” ur interesse vê rivât a partî cuntune “piere miliâr”. Cun di plui, vie pe consultazion a àn tesserât ae associazion 1.200 di lôr.
Par fevelâ de svolte o ai incuintrât Adriano Biason, “ideolic” e fra i fondadôrs di Parlament Furlan.
–––
Adrian, o jeris partîts a brene vierte cul indipendentisim, e cumò o vês za frenât cjapant , dentri chei che a disin di jessi “dome” autonomiscj. Cemût mai?
No vin frenât, ma o vin semplicementri invidât chei furlans che a crodin te autonomie. Il nestri obietîf al è simpri un Stât furlan, ma il Parlament al à di jessi viert a ducj chei che i tegnin al Friûl.
–––
O vevin capît che il Parlament al veve chê di puartâ ae indipendence dal Friûl. Parcè un autonomist varessial di iscrivisi?
Cumò la maiorance dentri dal Parlament e je indipendentiste, se tal futûr e sarà autonomiste si fasarà cussì. Il Parlament al à di jessi la cjase dai furlaniscj.
–––
A chest pont ti domandi ce che al è un furlanist…
Chel che al vûl che il Friûl al vadi indevant a esisti come popul, identitât e teritori. Su cemût fâlu a puedin jessi rispuestis diviersis, apont.
–––
Ma alore se a jentraran i tancj autonomiscj che a son, il Parlament al deventarà autonomist…
No crôt. Atenzion: autonomiscj a son i partîts, autonomiscj a son i gjornâi, parcè che a son tancj interès ator. Il nestri Parlament al è fat di int, di citadins, e par me la int libare e je pe indipendence.
–––
O sês critics su la Assemblee des Comunitâts Linguistichis, parcè che e je fate di sindics, ma dopo o invidais sindics tant che Navarria e Anzil (che al à aderît) a partecipâ al vuestri Parlament…
La cuistion no je la Assemblee ma i gjornâi: a fevelin di jê tant che un Parlament furlan. Bisugne invezit jessi corets: “Parlament Furlan” al è il nestri non, e daûr al è un progjet ben definît. In cont de Assemblee, no vin nuie cuintri però e je fate di sindics che par une buine part a fasin riferiment a partîts talians. Viodarìn ce che a fasaran.
–––
Pal futûr o stais preparant lis gnovis elezions pal Parlament, in Otubar. Cuntune novitât: no sarà dome une consultazion digjitâl…
Sì, chest an o pontìn a vê bussulots pal vôt in ogni Comun furlan, in ambients publics, di mût di fâ la votazion ancje cussì. Chest an no si votarà pe indipendence ma pal Parlament: ducj a puedin candidâsi. Po dopo, te schede e sarà ancje une domande su la indipendence, ma chest colp in secont plan.
–––
Par jessi un moviment in pratiche “natîf digjitâl” tes vuestris pagjinis Facebook no baline tante int…
Tu tu pensis ai “mi piace” di une pagjine cualsisei. La nestre e je une pagjine politiche (Republiche dal Friûl – Repubblica del Friuli) e lis robis a son plui dificilis. Se si fâs il confront cun chês dai partîts politics regjonâi, dome il M5S al à sucès plui di nô.
LA ADESION DI ANZIL_Vie pe interviste o vin fevelât de adesion di Mario Anzil, sindic di Rivignan-Teor, che al à inviât il moviment Tutti per il Friuli par fâ une Regjon Friûl-Triest sul model di Trent e Bolzan.
Sindic Anzil, lui isal autonomist o indipendentist?
Jo no soi indipendentist (al plui mi plasaressin i “Stâts Unîts di Italie”) e forsit nancje autonomist. Jo o soi pe sovranitât dal popul, che plui si esercite di dongje, miôr al è. In chest sens, il Comun par me e je la istituzion ideâl.
Parcè aial aderît a Parlament Furlan?
Parcè che e je une associazion che i ten ae identitât dal Friûl e jo o aderìs a dutis chês cun chel intent. Par me no esistin biei o bruts, impuartants o mancul impuartants. Bisugne superâ lis divisions che a impedissin e a impediran il disvilup dal Friûl. La uniche sperance e je dâsi dongje. ❚
Dree Venier
L’EDITORIÂL / Jù lis mans dal TilimentWalter Tomada
Traviersis, cassis di espansion, puints e viadots autostradâi, potenziament dal idroeletric: al mancje dome di metisi a sgjavâ cu lis trivelis par cirî gas o petroli! Ma parcè il Tiliment, che tancj studiôs a stimin jessi l’ultin flum salvadi de Europe, isal sot di dutis chestis menacis, invezit di jessi tutelât e protet cemût che […] lei di plui +
(L)Int Autonomiste / Cui aial pôre de “Cuistion furlane”?Dree Valcic
✽✽ No ven plui nomenade, sparide dai radars dal dibatiment politic e culturâl. Di “Cuistion furlane” no si ’nt fevele plui. Di cent agns incà e esist chê meridionâl, cjare a Gramsci, e su chê miârs e miârs di students a àn fat tesis di lauree, a son stadis fatis ancjetantis cunvignis, ogjet di ogni […] lei di plui +
L’EDITORIÂL / La “bufule meloniane” e la autonomie inte glacereWalter Tomada
“Si sin indurmidîts furlans, si sin sveâts melonians”: cun chestis peraulis un cjâr amì al à strent intun sproc sintetic il sens des elezions politichis che pardut a àn viodût a vinci fûr par fûr ancje chenti Fratelli d’Italia, il partît di Giorgia Meloni. Di storic i ai rispuindût che 100 agns fa une dì […] lei di plui +
Gnovis / La Patrie dal Friûl e presente il libri “Anime in crôs”, scrits di pre Antoni Beline e Agnul Floramo su Pier Paolo Pasolini, inteletuâl furlan.
2 di Novembar 1975 – 2 Novembar 2022 a 47 agns di chê volte che al fo sassinât Pier Paolo Pasolini “In chest libri us presentìn un “bote e rispueste” imbastît cu lis riflessions di doi autôrs che a cuasi 30 agns di distance a lein cuntune sintonie e une simetrie speciâl lis oparis di […] lei di plui +
La anteprime / Cors di furlan par gjornaliscj: consegnâts i atestâtsRedazion
Ai 27 di Setembar, te sede di Udin de Regjon Autonome Friûl-Vignesie Julie, a son stâts consegnâts i atestâts ai vincj gjornaliscj che a àn partecipât al prin cors di lenghe furlane inmaneât de ARLeF – Agjenzie Regjonâl pe Lenghe Furlane e dal Ordin regjonâl dai gjornaliscj. La consegne dal document ai professioniscj de comunicazion […] lei di plui +
Gnovis / Gnûf libri di Diego Navarria pe La Patrie dal Friûl, “Patriarcjis tal cûr de Europe”Redazion
Joibe ai 13 di Otubar aes 6 sore sere (18:00) te Librarie Tarantola di Vie Vittorio Veneto 20 a Udin al è stât presentât il libri “Patriarcjis tal cûr de Europe”. Contis curtis e curiosis che a piturin cun snait lis figuris plui simbolichis de autonomie e de identitât de Patrie dal Friûl: i patriarcjis […] lei di plui +


text:
Cors, an 2019
Cors di Istât par students 2019
Al è cun cetant plasê che us visìn che il Centri Interdipartimentâl pal disvilup de lenghe e de culture dal Friûl (CIRF) de Universitât dal Friûl al inmanee une gnove session estive dai cors gratuits di lenghe e di culture furlane pai students universitaris e par ducj i zovins interessâts.
Ogni percors al sarà struturât in siet lezions, par un totâl di vincj oris. I prins sîs incuintris a saran di trê oris, intant che la ultime lezion, cuant che si fasarà l'esam finâl, e sarà di dôs oris. Un dai doi cors al scomençarà ai 15 di Lui e al larà indevant ogni lunis e ogni miercus fint ai 2 di Avost, des 15.30 aes 18.30 inte Aule T1 dal Palaç Garzolini Di Toppo Wassermann (vie Glemone 92, Udin); chel altri, invezit, si tignarà dai 2 ai 23 di Setembar, alternantsi tra Palaç Antonini Cernazai (vie Petracco 8, Udin) e Palaç Garzolini Di Toppo Wassermann, simpri cun orari 15.30-18.30.
Intal program dai cors, dongje dai elements di fonde di grafie e di gramatiche e di cualchi nozion di caratar storic e su la produzion culturâl, a vignaran presentâts i imprescj informatics che a son a disposizion par judâ inte scriture dai tescj par furlan e si fevelarà ancje des manifestazions e des ativitâts indreçadis ai zovins.
La ativitât e ven fate cu la colaborazion de ARLeF (Agjenzie Regjonâl pe Lenghe Furlane), de Societât Filologjiche Furlane e de cooperative Informazione Friulana/Radio Onde Furlane. In bande des lezions frontâls, a son in program ancje incuintris sul teritori, par esempli intes sedis de ARLeF e de Filologjiche e intai studis di Radio Onde Furlane.
In zonte il comunicât e il volantin cun dutis lis informazions.


text:
Passât il moment dal polvar e des maseriis, si scomence cul dâ une man te prime emergjence e subit dopo si va indevant contant i dams e pensant cemût tornâ a fâ sù.
Te grande tragjedie ancje noaltris o vin cirût cualchi contat e, midiant di Radio Francigena www.radiofrancigena.com, la radio uficiâl de Vie Francigena e “voce dei cammini”, come che si clamin lôr, o vin cognossût il câs dal Ostel Capisterium di Norcia (PG) (www.norciaospitalita.it) uns 40 km dal epicentri di Amatrice, prime tape dal Troi di Sant Benedet (www.camminodibenedetto.it) che de citadine umbre al rive a Montecassino dopo passe 300 km a pît. L’ostel al è gjestît di zovins de cooperative Monte Patino che a vivin di cheste ativitât.
Simone Frignani, insegnant di religjon, autôr de vuide dal Troi di Sant Benedet e President de associazion Amici del Cammino di San Benedetto, nus à confermât che par fortune la sere dal taramot i ospits (cun 60 jets e al è la struture plui grande dal itinerari) no si son fats mâl, ma l’edifici, un ex ‘seminari pôc distant de Basiliche, al à vût tancj dams.
O continuarìn a tignî il contat par capî miôr cemût intervignî, ma par cui che intant al ves voie di scomençâ a dâ une man cuntun contribût, chi sot a son i recapits:
ASSOCIAZION GLESIE FURLANE
IBAN: IT35Y0863763790000023015162
Causale: Ostel Capisterium di Norcia. ❚
✒ Christian Romanini (segretari di Glesie Furlane)
L’EDITORIÂL / Jù lis mans dal TilimentWalter Tomada
Traviersis, cassis di espansion, puints e viadots autostradâi, potenziament dal idroeletric: al mancje dome di metisi a sgjavâ cu lis trivelis par cirî gas o petroli! Ma parcè il Tiliment, che tancj studiôs a stimin jessi l’ultin flum salvadi de Europe, isal sot di dutis chestis menacis, invezit di jessi tutelât e protet cemût che […] lei di plui +
(L)Int Autonomiste / Cui aial pôre de “Cuistion furlane”?Dree Valcic
✽✽ No ven plui nomenade, sparide dai radars dal dibatiment politic e culturâl. Di “Cuistion furlane” no si ’nt fevele plui. Di cent agns incà e esist chê meridionâl, cjare a Gramsci, e su chê miârs e miârs di students a àn fat tesis di lauree, a son stadis fatis ancjetantis cunvignis, ogjet di ogni […] lei di plui +
L’EDITORIÂL / La “bufule meloniane” e la autonomie inte glacereWalter Tomada
“Si sin indurmidîts furlans, si sin sveâts melonians”: cun chestis peraulis un cjâr amì al à strent intun sproc sintetic il sens des elezions politichis che pardut a àn viodût a vinci fûr par fûr ancje chenti Fratelli d’Italia, il partît di Giorgia Meloni. Di storic i ai rispuindût che 100 agns fa une dì […] lei di plui +
Gnovis / La Patrie dal Friûl e presente il libri “Anime in crôs”, scrits di pre Antoni Beline e Agnul Floramo su Pier Paolo Pasolini, inteletuâl furlan.
2 di Novembar 1975 – 2 Novembar 2022 a 47 agns di chê volte che al fo sassinât Pier Paolo Pasolini “In chest libri us presentìn un “bote e rispueste” imbastît cu lis riflessions di doi autôrs che a cuasi 30 agns di distance a lein cuntune sintonie e une simetrie speciâl lis oparis di […] lei di plui +
La anteprime / Cors di furlan par gjornaliscj: consegnâts i atestâtsRedazion
Ai 27 di Setembar, te sede di Udin de Regjon Autonome Friûl-Vignesie Julie, a son stâts consegnâts i atestâts ai vincj gjornaliscj che a àn partecipât al prin cors di lenghe furlane inmaneât de ARLeF – Agjenzie Regjonâl pe Lenghe Furlane e dal Ordin regjonâl dai gjornaliscj. La consegne dal document ai professioniscj de comunicazion […] lei di plui +
Gnovis / Gnûf libri di Diego Navarria pe La Patrie dal Friûl, “Patriarcjis tal cûr de Europe”Redazion
Joibe ai 13 di Otubar aes 6 sore sere (18:00) te Librarie Tarantola di Vie Vittorio Veneto 20 a Udin al è stât presentât il libri “Patriarcjis tal cûr de Europe”. Contis curtis e curiosis che a piturin cun snait lis figuris plui simbolichis de autonomie e de identitât de Patrie dal Friûl: i patriarcjis […] lei di plui +


text:
Dario Zampa nol à dal sigûr bisugne di jessi presentât lu cognossin ducj sedi i furlans di chenti, sedi chei che a son emigrâts. La sô cariere artistiche e je pardabon lungje e siore, al è stât il protagonist e al à creât une vore di spetacui musicâi e televisîfs. Pe television, une des robis plui impuartantis che al à fat, e je dal sigûr une serie di documentaris zirâts jenfri i emigrants te Americhe dal sud: Bolivie, Paraguai, Venezuele, e vie indevant. In ogni pontade al contave la storie di un personaç talian emigrât in Sud Americhe, lant a viodi il puest dulà che si jere trasferît e cemût che e jere cambiade la sô vite. Dario Zampa ju cognòs ben i emigrâts, chei che agns indaûr a àn lassât la nestre tiere, ma ancje chei che a vegnin chenti di altris bandis dal mont. “Cui che par prin al à cûr di lassâ il so paîs, che al rive a lassâ la sô tiere, al è la part miôr de societât, chê plui ative, che e à plui snait: baste pensâ ce tante strade che a àn fat i furlans tal forest” al dîs. La ultime trasmission che al à fat par Telefriuli e je Friûl 2036: 20 pontadis ladis in onde dai 3 di Març ai 9 di Lui la sabide daspomisdì. Finalmentri une trasmission che no fevele dome di tradizions, ma che e cjale indevant e e pense a cemût che e sarà la nestre regjon fra trente agns. “La trasmission e jere stade pensade par jessi trasmetude tal 2006, trente agns daspò dal taramot. In chescj trente agns o vin fat sù i mûrs, tai trente agns che a vegnin o vin di fâ sù i furlans!” al dîs Zampa. Friûl 2036 al à metût dongje aes parts in studi, lis intervistis fatis ai sorestants, ae int comun e ai imigrâts cul obietîf di resonâ insiemit sul futûr de nestre identitât, de nestre lenghe e de nestre tiere. Par Zampa al è impuartant rivâ a fâ capî ai imigrâts dulà che a son vignûts a stâ, cualis che a son lis carateristichis dal Friûl. “La int foreste che o vin intervistât, e jere braurose di fâsi sintî a fevelâ par furlan, di fâ viodi che e je integrade. No si sintin obleâts a imparâ la nestre lenghe, a sielzin lôr di fâlu parcè che a capissin che ur conven. Un non par ducj? Daniel Samba, lui sì che al à capît subit la impuartance des identitâts, lui il Friûl si lu gjolt, no lu subìs”.
L’EDITORIÂL / Jù lis mans dal TilimentWalter Tomada
Traviersis, cassis di espansion, puints e viadots autostradâi, potenziament dal idroeletric: al mancje dome di metisi a sgjavâ cu lis trivelis par cirî gas o petroli! Ma parcè il Tiliment, che tancj studiôs a stimin jessi l’ultin flum salvadi de Europe, isal sot di dutis chestis menacis, invezit di jessi tutelât e protet cemût che […] lei di plui +
(L)Int Autonomiste / Cui aial pôre de “Cuistion furlane”?Dree Valcic
✽✽ No ven plui nomenade, sparide dai radars dal dibatiment politic e culturâl. Di “Cuistion furlane” no si ’nt fevele plui. Di cent agns incà e esist chê meridionâl, cjare a Gramsci, e su chê miârs e miârs di students a àn fat tesis di lauree, a son stadis fatis ancjetantis cunvignis, ogjet di ogni […] lei di plui +
L’EDITORIÂL / La “bufule meloniane” e la autonomie inte glacereWalter Tomada
“Si sin indurmidîts furlans, si sin sveâts melonians”: cun chestis peraulis un cjâr amì al à strent intun sproc sintetic il sens des elezions politichis che pardut a àn viodût a vinci fûr par fûr ancje chenti Fratelli d’Italia, il partît di Giorgia Meloni. Di storic i ai rispuindût che 100 agns fa une dì […] lei di plui +
Gnovis / La Patrie dal Friûl e presente il libri “Anime in crôs”, scrits di pre Antoni Beline e Agnul Floramo su Pier Paolo Pasolini, inteletuâl furlan.
2 di Novembar 1975 – 2 Novembar 2022 a 47 agns di chê volte che al fo sassinât Pier Paolo Pasolini “In chest libri us presentìn un “bote e rispueste” imbastît cu lis riflessions di doi autôrs che a cuasi 30 agns di distance a lein cuntune sintonie e une simetrie speciâl lis oparis di […] lei di plui +
La anteprime / Cors di furlan par gjornaliscj: consegnâts i atestâtsRedazion
Ai 27 di Setembar, te sede di Udin de Regjon Autonome Friûl-Vignesie Julie, a son stâts consegnâts i atestâts ai vincj gjornaliscj che a àn partecipât al prin cors di lenghe furlane inmaneât de ARLeF – Agjenzie Regjonâl pe Lenghe Furlane e dal Ordin regjonâl dai gjornaliscj. La consegne dal document ai professioniscj de comunicazion […] lei di plui +
Gnovis / Gnûf libri di Diego Navarria pe La Patrie dal Friûl, “Patriarcjis tal cûr de Europe”Redazion
Joibe ai 13 di Otubar aes 6 sore sere (18:00) te Librarie Tarantola di Vie Vittorio Veneto 20 a Udin al è stât presentât il libri “Patriarcjis tal cûr de Europe”. Contis curtis e curiosis che a piturin cun snait lis figuris plui simbolichis de autonomie e de identitât de Patrie dal Friûl: i patriarcjis […] lei di plui +


text:
Vincj scuelis coinvolzudis, 1200 insegnants, 950 gjenitôrs, 1300 students, passe 500 oris di ativitât e 60 documents scolastics inzornâts par adeguâ i istitûts des ex provinciis di Udin e Pordenon aes indicazions de leç 71/2017 par fâi cuintri al cyberbulisim. A son un pâr dai risultâts presentâts ai 8 di Otubar te sede de Regjon a Udin, in ocasion de seconde conference anuâl dal progjet “Cittadinanza digitale a scuola”, promovude de Fondazione Friuli in colaborazion cu la associazion Mec.
Te seconde anualitât dal progjet che al larà indenant tal an scolastic corint, il numar dai istitûts al cressarà a 40 e a saran inseridis ativitâts gnovis di progjetazion e di aprofondiment, cul obietîf di slargjâ l’impat dal progjet valorizant la esperience acuiside tal prin an di sperimentazion. «Un dai ponts di fuarce dal progjet – al à dit Giacomo Trevisan, coordenadôr regjonâl de associazion Mec – al è chel di consolidâ la sinergjie jenfri sogjets che in Friûl-Vignesie Julie a son daûr a lavorâ cu lis scuelis sul teme de citadinance digjitâl, coordenant i intervents tra Regjon, Ufici scolastic regjonâl, Fondazione Friuli e altris sogjets privâts. Si ponte a di une progjetazion a tiermin lunc cul inseriment stabil des competencis di citadinance digjitâl te ufierte formative des scuelis».
Dongje dal adeguament dai istitûts aes diretivis di leç sul cyberbulisim si ponte ancje a progjetâ un curriculum verticâl pe citadinance digjitâl, e ae sperimentazion di modalitâts didatichis inovativis come lis strategjiis di intervent fondadis sui principis de justizie di riparazion. Ae conference a son intervignûts il president de Fondazione Friuli Giuseppe Morandini, Giovanni Grandi de Universitât di Padue, Patrizia Pavatti dal Ufici scolastic regjonâl e Ketty Segatti, diretore de aree istruzion, formazion e ricercje de Regjon. Ducj i relatôrs a àn marcât la necessitât di rindi simpri plui funzionâl e capilâr il lavôr cu lis scuelis, coordenant in maniere simpri plui puntuâl lis risorsis disponibilis par rivâ a dutis lis scuelis de regjon e ufrî un supuart coerent cu lis prioritâts dai istitûts. In proposit, la direzion regjonâl e à anunziât la ativazion in vie sperimentâl di une linie drete pal supuart aes scuelis inte gjestion dai problemis leâts al ûs falât des gnovis tecnologjiis: chest al sarà pussibil in gracie dal supuart de Regjon, dal pôl formatîf dal Friûl-Vignesie Julie che al è logât alì dal istitût Manzini di San Denêl e de associazion Mec. ❚
Piero Cargnelutti


text:
Ai 2 di Març al è colât il cincuantesim inovâl de prime “Cunvigne dai furlans emigrâts in Svuizare”, inmaneade inte sale riunions dal ristorant “Gambrinus” di Friburc. La ricorince e je stade la ocasion par ricuardâ chel moment che par sigûr al à une sô rilevance specifiche inte storie de emigrazion furlane e in chê dal Friûl “in Friûl”.
A son diviers i motîfs che a permetin ancjemò in dì di vuê di calcolâ chê cunvigne tant che une iniziative di grande impuartance. Un prin element al tocje i sogjets che le vevin inmaneade: a jerin la associazion “Pal Friûl” di Losanna, il Fogolâr Furlan di Friburc e la associazion dai emigrants slovens dal Friûl-Vignesie Julie. La cunvigne e nasseve dal bas, e jere il risultât di un ativisim individuâl e coletîf, che za tal 1968 al veve puartât ae costituzion di sodalizis gnûfs (propit la associazion slovene e la “Pal Friûl”, metude adun juste in Svuizare, cun chê di tignî dongje i emigrants cuntun spirt diviers e cun chê di vê un contat plui fuart cu la Patrie, cemût che al pandeve ancje il so non), e e jere marcade de colaborazion jenfri furlans e slovens.
Un altri aspiet al è chel dai siei contignûts, stant che tra esperiencis e rivendicazions, in chê zornade si veve resonât e si veve discutût di economie, di societât, di lavôr, di culture, di dirits, di dibisugnis, di identitât, di solidarietât di servitûts militârs, di lenghis, di universitât furlane, di sessualitât, di cuistion feminine, di zovins, di barachis, di presint e di avignî, di prejudizis e di sperancis.
Se si torne a lei lis relazions presentadis dai diviers protagoniscj di chel incuintri o la mozion unitarie fate buine ae fin de zornade, o ben i articui detaiâts che vie pes setemanis seguitivis a vevin cjatât spazi su lis pagjinis di “Friuli d’Oggi”, si capìs che chei che si vevin dâts dongje a Friburc a vevin discutût dal sigûr di cuistions in cont de emigrazion e dai furlans “pal mont”, ma a vevin fevelât e resonât plui in gjenerâl in cont dal Friûl “in Friûl”, che i partecipants ae cunvigne a palesavin in maniere braurose la lôr volontât di jessi part di chel, e che cun chel a volevin mantignî e disvilupâ un rapuart fuart, vîf e colaboratîf.
Salacor, al è par chel che la organizazion de cunvigne e veve cjatât diviers ostacui. Gianfranco Ellero, che in chê volte al jere il diretôr dal sfuei dal Moviment Friûl, al scrivè che la preparazion di chê zornade e jere stade lungje e dificile «perché il Friuli vecchio e rancido aveva interesse a boicottare il convegno, ad evitare una presa di posizione poco gradita e tanto meno opportuna per il conservatorume di casa nostra». Cundut achel, la cunvigne e jere stade inmaneade cun sucès, cun snait e cuntune disposizion e cuntune vision, là che di une bande al è fuart il spirt di chei timps e di chê altre si rive a vualmâ plui di cualchi contignût che al è bon ancjemò in dì di vuê, no dome in tiermins di storie e di memorie, ma ben ancje cun riferiment ae atualitât, pal Friûl “in Friûl” e ancje par chel che al è “pal mont” (che al esist ancjemò e anzit al è ancjemò plui consistent che in passât, se si calcolin i fîs e i dissendents dai emigrants “storics” adun cun chê che e ven clamade “gnove emigrazion”).
Chê manifestazion di cussience, di vitalitât e di dignitât no poderin fâ di mancul di viodile e ricognossile nancje lis istituzions regjonâls, che a scugnirin tignî cont di lôr, a tacâ de prime Conference de emigrazion, inmaneade a Udin in maniere uficiâl vie pal mês di Dicembar dal 1969.
Un ricuart di sostance de cunvigne di Friburc al è stât fat di Radio Onde Furlane juste in ocasion dal so inovâl, inte rubriche setemanâl di aprofondiment Dret & Ledrôs, par cure di Mauro Missana, cu lis testemoneancis di cualchidun dai siei protagoniscj direts, tant che Albino Concina, Pietro Bertoli e Gino Dassi, e cui contribûts di memorie e di riflession di Dree Valcic, Giampaolo Della Schiava, Renzo Mattelig e Donato Toffoli. ❚
Marco Stolfo
La Cunvigne di Friburc dal 1969, un bocon di storie dal Friûl............
Ai 2 di Març al è colât il cincuantesim inovâl de prime “Cunvigne dai furlans emigrâts in Svuizare”, inmaneade inte sale riunions dal ristorant “Gambrinus” di Friburc. La ricorince e je stade la ocasion par ricuardâ chel moment che par sigûr al à une sô rilevance specifiche inte storie de emigrazion furlane e in chê dal Friûl “in Friûl”.


text:
Artesanât
L'artesanât al è chel mût di lavorâ cal dopre sore dut il lavôr dal om par produsi dai bens finîts. Cuant ca si doprin soredut machinis e un grant numar di operaris si à invezit la industrie.
L'artesan al met di spes tal so lavôr une grande passion, a voltis lis sôs oparis a puedin someâ des veris oparis di art.
In Italie cirche un tierç des impresis à son impresis artesanis e a dan lavôr a cirche un cuint dai lavoradôrs. Viodude la lôr impuartance a son dai canai di finanziament particolârs che a spietin a chestis impresis. La legjislazion taliane a proviôt l'oblic de iscrizion al AIA (liste des impresis artesanis) dal 1985 cuant che la legjislazion regjonâl furlane lu proviodeve dal 1970, in chest mût si puedin vê des agjevolazion finanziariis specifichis.
Leams[cambie | modifiche il codiç]
- [1] Cjamare di Cumierç di Udin
- [2] Cjamare di Cumierç di Gurize
- [3] Cjamare di Cumierç di Pordenon
- [4] Confartigianât isontin
- [5] Confartigianât di Udin
- [6] Confartigianât di Pordenon


text:
Mandi Friûl.
10 dicembre 2008
Daniele, un furlan a Rome
O vin un corispondent inviât a Rome: Daniele Martina, furlan spilimbergês di Gjenue. Chi us met il so rapuart de trasfierte pe riunion che e je a Rome cun ducj i migrants.
A lis sîs di buinore di un miercus di Dicembar, cjamât di ploie, Rome e jeve ben planc tal gran "va e ven" di taxi che a corin come jeurs jù pes stradis inmò desiertis e cuviertis di piere.
Ca di dôs oris si cjatarìn in cuatricent e forsit ancje di plui li de Cjamare dai Deputâts dulà che o sarìn ricevût dal President de Repubbliche e di chei dai doi rams dal Parlament. Îr vie pe fare di acreditament dal palaç grandonon de Fao, progjetât par jessi sede dal “Ministeri pe Afriche orientâl taliane”; si respirave un aiar che al travanave ligrie messedade cun preocupazion. La ligrie e jere di nô zovins, la novitât di jentrâ pe prime volte in chel che il nestri Pisolini al definive “Il Palaç”, l’entusiasim di dâsi dongje e cognossisi. Pôris par un avignî malsigûr e pôc clâr, in spiete par chel che al vignarà fûr di cheste conference, cu la sperance di evitâ lis solitis frasis fatis e la retoriche vetero-tricoloriste, un miscliç pericolôs di stereotips esaltâts a la massime potence cuant che a son i mondiâi di balon. Noaltris furlans come simpri dividûts in Stâts difarents si sin riunîts fûr, a la stazion Termini o ai spietât Walter Matiussi delegât de Efasce e Ilaria Cigar di Triest. Dopo une gulizion svelte svelte cuntun panin cu la porchete, si sin sistemâts tai albiercs e a lis 3 e mieze di dopomisdì (miezore prime dal previst) o jerin za li de Fao contents e curiôs come fruts tal prin dì di scuele. A spietânus al jere Igor Cerno de Union Emigrants Slovens. Grande e je stade la sorprese cuant che li dal banc des informazions o ai sintût a fevelâ par furlan: e jere Michela une zovine ativiste dal Fogolâr Furlan di Rome, origjinarie di Flaiban. La nestre amie e domandave di partecipâ a la manifestazion, e dopo un pocje di resistence, i responsabili i àn dât il permès. Une furlane di plui, la scuadre e cjape farce!!! A viodile cussì la nestre delegazion no sarà numerose, i Comitèes dal forest a àn nomenâts pôcs furlans, ancje se la nestre e je une des diasporis plui organizadis, cun centenârs di Fogolârs, Fameis, Circui, Club e vie indevant. Pôcs ma cun tante voie di tignî alte la bandiere blu cu la acuile zale che e bat tal cûr e tancj programs tal cjâf.
Mandi Friûl.
Mandi Friûl.
Nessun commento:
Iscriviti a: Commenti sul post (Atom)


text:
Ogni volte che sint fevelâ di someancis e diferencis, mi vegnin tal cjâf chei doi: Oreste, scaltri e trist come la peste, e Zuan, sudiziôs e bon come il pan. Chescj doi zimui, a si volevin un ben dal mont.
Rivâts in ore di zoventût, cuant che il voli si inacuarç des taronditâts femininis, Oreste si da un dafâ mostri a fâ concuistis, Zuan invezit, cu la sô timidece, nol rive a “sclopetà” une. Fat al sta che Oreste, vût dûl di so fradi, lu impegne a doprà chê che al veve di turni in chê sere, e considerant tra i doi la grande someance, no si sarès inacuarte, e cussi al fo fat. Podês sôl crodi, Zuan come prime volte, nol rivave a distacâsi, e cussì la semence e rive là che Diu al comande, e dopo nûf mês al rive l’ordin di paternitât. Insumis, nissun dai doi a vûl cjapâsi responsabilitât, nol è me al è to, e vie indenant cu la tiretele. Ven a stâi che tra i doi zimui, dopo une grande barufe, si romp dut chel grant afiet.
Al veve tante reson puar Zaneto Bagnarie, a vosâ vie pal borc, che feminis e sclopis no si àn di imprestâ.
di Luciano Marinig


text:
P
Il P al è il decim sest segn dal alfabet furlan.
StorieModifiche
Il segn P al à origjin dal semitic Pê (ch'al stâ a significâ "bocje"), daspò doprât tal grec cun la letare Π (Pi); i alfabets etrusc e latin a àn doprât cheste letare cul stes segn e la stesse pronuncie, \p\.
SignificâtsModifiche
ChimicheModifiche
- P al è il simbul dal fosfar
FisicheModifiche
- p al è il simbul dal [[moment] o de pression.
- P al è il simbul de potence o de polarizazion.
- p, te fisiche des particelis, al è il simbul dal proton.
MetrologjieModifiche
- P al è la abreviazion di peta, prefìs dal sisteme internazionâl ch'al significhe 1015.
- p al è la abreviazion di pico, prefìs dal sisteme internazionâl ch'al significhe 10-12.
TraspuartsModifiche
- P al è la targhe automobilistiche internazionâl dal Portugal


text:
La Arcidiocesi di Udin e à un gnûf Arcivescul, bons. Mazzocato che îr al à celebrade la sô prime messe.
Us segnali il test de sô prime predicje, che se ancje al è di Trevîs e nol mastie tant di furlan, al à vude la grande sinsibilitât no dome di fâ une biel intervent, ma ancje di sierâlu doprant lis lenghis de nestre ArUn biel biliet di visite che us torni a proponi.
Cjârs sûrs e fradis, us doi il cûr che mê mari mi à dât e che il Signôr al à
formât. O soi sigûr di cjatâ vierts ancje i vuestris cûrs par cognossisi, volêsi
ben e sostignîsi tant che nus insegne il Vanzeli di Jesù.
Ma no dome, parcè che il gnûf Arcivescul al à volût saludâ ancje par todesc:
Ich grüße Alle, im Namen des Herrn, auch in deutscher Sprache
ven a stâi “O saludi ducj tal Signôr ancje in lenghe todescje”
e par sloven
Prosim, po slovensko, božiji žegan
ven a stâi “O invochi, par sloven, la benedizion di Diu”), dimostrant atenzion par dutis lis lenghis feveladis te nestre Arcidiocesi.
“Mandi a ducj” al à sierât l'Arcivescul Mazzocato.


text:
Al nas tor dal 347 intune famee impuartante di Stridon, citât che no si sa ben dulà poiâle su la cjarte gjeografiche. Cualchidun al dîs Bosgne, altris Dalmazie o Panonie. La ipotesi plui atendibile e indiche un lûc jenfri Emona (Lubiane) e Aquilee. Culturalmentri Jeroni si forme propit a Aquilee, ma si trasferìs prest a Rome, ancjemò prin di jessi batiât, par seguî lis lezions di gramatiche latine tignudis di Elio Donato, considerât un dai plui grancj inteletuâi dal moment. La culture dal zovin iliric e je fondade sui autôrs de classicitât, massimeme Virgjili e Ciceron. A Rome al fâs une vite disordenade: al studie tant ma al frecuente ancje i ambients plui degradâts: “intal mieç des deliziis di Rome, miscliçât intal bal cu lis frutatis plui zovinis”. Ma prest al sint fuarte la bisugne di une conversion radicâl te sô vite. Al tache a visitâ lis catacombis. Al reste impressionât de vite dai martars e cussì, inte gnot di Pasche dal 366 si fâs batiâ dal Pape Liberi e si sposte a Treviri, intal cûr de Europe, là che al cjape sù la vocazion monastiche. Lu cjatìn di gnûf a Aquilee intun periodi che al va dal 370 al 374. Ma il so spirt stranît e tormentât lu mene intal desert di Calcide, dongje di Antiochie, là che al cîr la pâs cu la vite solitarie, la preiere, la pinitince. Ma intal 378 al sint fuarte la esigjence di progredî inte dotrine, ingomeât ancje de ipocrisie di tancj muinis che si contindevin il primât de santitât. Al impare le lenghe ebraiche, al seguìs a Antiochie la vuide di Apolinâr di Laodicee, al cjape i vôts e al comence a scrivi chê opare esegjetiche e dotrinâl monumentâl che lu fasarà deventâ un dai plui grancj paris de Glesie. Simpri incuiet, al bandone Antiochie par Costantinopolis, là che Gregori Nazianzenus lu inmaghe instradantlu a studiâ i tescj dai Paris. Al cjape sù la opare di Eusebi di Cesaree, il Chronicon, la storie dal mont struturade su plui colonis, une par ogni popul, cu le linie dal timp che e scor evidenziant ce che al capitave, in chel stes moment, in Egjit, in Grecie, in Asie minôr, a Rome. Une vision cetant moderne e plene di particolârs interessants tirâts fûr di une tradizion milenarie. Cuant che al torne a Rome al è deventât une autoritât, tant che il Pape Damâs, deventât so amì, i da il compit di voltâ la version greghe de Bibie par latin. Un lavôr che lu impegne par plui di vincj agns. Muart il Pape, la Curie romane, invidiose e superficiâl, e tache une opare di distruzion de sô figure, sporcjantle di cjacaris e di babeçs che no vevin nissune corispondence cu la veretât. Chest lu ingomee tant, che tal 385 al bandone la citât eterne par stabilîsi a Betlem, là che dut al è tacât a jessi inte sô concezion profondementri cristiane de storie dal mont. Chi al scree un munistîr e ancje un ospitâl pai pelegrins che a indreçavin la lôr strade viers Jerusalem. Par trente agns al scrîf, al copie manuscrits, al met dongje une biblioteche straordenarie. Al mûr ai 3 di Setembar dal 420. ❚
L’EDITORIÂL / Jù lis mans dal TilimentWalter Tomada
Traviersis, cassis di espansion, puints e viadots autostradâi, potenziament dal idroeletric: al mancje dome di metisi a sgjavâ cu lis trivelis par cirî gas o petroli! Ma parcè il Tiliment, che tancj studiôs a stimin jessi l’ultin flum salvadi de Europe, isal sot di dutis chestis menacis, invezit di jessi tutelât e protet cemût che […] lei di plui +
(L)Int Autonomiste / Cui aial pôre de “Cuistion furlane”?Dree Valcic
✽✽ No ven plui nomenade, sparide dai radars dal dibatiment politic e culturâl. Di “Cuistion furlane” no si ’nt fevele plui. Di cent agns incà e esist chê meridionâl, cjare a Gramsci, e su chê miârs e miârs di students a àn fat tesis di lauree, a son stadis fatis ancjetantis cunvignis, ogjet di ogni […] lei di plui +
L’EDITORIÂL / La “bufule meloniane” e la autonomie inte glacereWalter Tomada
“Si sin indurmidîts furlans, si sin sveâts melonians”: cun chestis peraulis un cjâr amì al à strent intun sproc sintetic il sens des elezions politichis che pardut a àn viodût a vinci fûr par fûr ancje chenti Fratelli d’Italia, il partît di Giorgia Meloni. Di storic i ai rispuindût che 100 agns fa une dì […] lei di plui +
Gnovis / La Patrie dal Friûl e presente il libri “Anime in crôs”, scrits di pre Antoni Beline e Agnul Floramo su Pier Paolo Pasolini, inteletuâl furlan.
2 di Novembar 1975 – 2 Novembar 2022 a 47 agns di chê volte che al fo sassinât Pier Paolo Pasolini “In chest libri us presentìn un “bote e rispueste” imbastît cu lis riflessions di doi autôrs che a cuasi 30 agns di distance a lein cuntune sintonie e une simetrie speciâl lis oparis di […] lei di plui +
La anteprime / Cors di furlan par gjornaliscj: consegnâts i atestâtsRedazion
Ai 27 di Setembar, te sede di Udin de Regjon Autonome Friûl-Vignesie Julie, a son stâts consegnâts i atestâts ai vincj gjornaliscj che a àn partecipât al prin cors di lenghe furlane inmaneât de ARLeF – Agjenzie Regjonâl pe Lenghe Furlane e dal Ordin regjonâl dai gjornaliscj. La consegne dal document ai professioniscj de comunicazion […] lei di plui +
Gnovis / Gnûf libri di Diego Navarria pe La Patrie dal Friûl, “Patriarcjis tal cûr de Europe”Redazion
Joibe ai 13 di Otubar aes 6 sore sere (18:00) te Librarie Tarantola di Vie Vittorio Veneto 20 a Udin al è stât presentât il libri “Patriarcjis tal cûr de Europe”. Contis curtis e curiosis che a piturin cun snait lis figuris plui simbolichis de autonomie e de identitât de Patrie dal Friûl: i patriarcjis […] lei di plui +


text:
Lune
La Lune (simbul: ) e je l'unic satelit naturâl de Tiere. "Lune" al é ancje il so non uficiâl, non che al ven doprât in sens gjeneric (e cu la minuscule, lune) par ducj i satelits naturâi che si cjatin in orbite ator di altris planets.
Il so simbul astronomic al è une rapresentazion stilizade de sô fase cressint.
La muse de Lune che si cjate inte direzion opueste a chê de Tiere si clame muse lontane. A voltis e ven clamade muse oscure, espression che achì e ven intintude tant che alc di scognossût e platât; si riferìs ancje al blackout des comunicazions radio, che al sucêt cuant che une sonde spazial si môf daûr de muse lontane. Cheste interuzion des comunicazions e je causade de masse de Lune che e bloche i segnâi radio. Il tiermin muse oscure al ven spes mal interpretât tant che une mancjance di radiazions solârs, ma il Soreli al ilumine la muse lontane esatamentri come chê che a cjale viers di nô.
La plui grande part de muse lontane no pues jessi viodude de Tiere, parcè che la rotazion de Lune dulintor de Tiere e la rotazion ator ator dal so as a àn il stes periodi. Une piçule part e pues jessi viodude in graziis de librazion, che e rint iregolâr il moviment di rotazion de Lune.
La muse vicine de Lune e je cuvierte di plui o mancul 30.000 cratêrs (contant chei cuntun diametri di al mancul un chilometri). Il crater lunâr plui grant, e in efiets il plui grant cognossût dentri dal sisteme solâr, al ocupe dut il pôl sud dal nestri satelit. Chest cratêr si cjate su la muse lontane, al à un diametri di 2.240 chilometris, e al è font 13 chilometris.


text:
#16 – Infifada
Par
Noura Shehadeh
Ramallah – Palestine
Al Anbeya’, 11
Jabaliya – Ai 6 di Dicembar 1988
Lûs de mê vite, al é bielzà un an che nô dal cjamp dai dispatriâts o lin indenant a fâ ce che o podìn e ce o crodìn just pe nestre int, ancje par chê che a sta li di voaltris. Aromai chi, ancje ator dal cjamp, si é mudât dut in spaltadis e fûcs. Jo o soi simpri daûr di une baricade un pôc fûr, des bandis di Atatra. Chi cualchidun al si met a piturâ soldâts ch’a cjaminin su la bandiere israeliane, ma la realtât e je ben difarente; a Jabaliya a passâ sui nestris cjâfs e su la nestre dignitât a son lôr, i ebreus, e cun lôr i soldâts palestinês, che par un nemì ch’o copìn a fasin fûr dîs dai nestris. O ai fife, Noura, tante. Al baste cjalâ il soldât sbaliât tal môt che no i plâs par jessi cjapât par un colaborazionist. O varessin di fâ vuere al nemì e, al contrari, si fasìn dal mâl fra di nô.
Si va indenant a tirâ claps. Al somee ch’al funzioni ogni tant, ma ce podie il clap cuintri il plomp? Il clap al sbalce, il plomp al jentre!
Par i fruts al é deventât un zûc, un dai pôcs ch’a podin fâ, chel di cjoli sù i claps tai podins e puartâju a nô grancj… se grancj lu sin pardabon. A son zornadis là che ju tirìn tant par tignîsi in alenament. O provìn a centrâ un casson lontan, un grum di tiere o un pâl, e al va dit che jô o soi propit brâf, o ai plui smicje di ducj i miei compagns. La mê specialitât a son i masegns: indi ten cinc o sîs devant dai pîts e ju tiri un daûr chel altri. Sta sigure che un al cjape il bersai. E cussì, masegn dopo masegn, o vin jemplât il paîs di pieris. Daûr di me cumò nol é plui chel mûr che o vevi fat sù par nô doi, al jere l’inizi de nestre cjase, de nestre vite adun, ma al jere impuartant alenâmi e no vevi altris claps di tirâ infûr di chei dal mûr.
Lûs de mê vite, ti promet che chel mûr al tornarà sù cun ancje chei altris trê, o fasarai il tet e o metarai in sest il dentri par me, te e i fîs che o varìn. Timp che a finissi cheste stupide vuere.
Lûs de mê vite, ti buti il gno cûr di là di grums e confins.
To, Khaleel
di ***
#12**


text:
Par ducj i partîts talians che a fasin part de Efa il probleme plui grues dal pont di viste politic al è un sôl: jessi bogns di fâ rêt par contâ di plui, rispiet a un Stât centralist che des minorancis al ten simpri mancul cont. Cemût rivâ adore però a meti in vore lis strategjiis par vê une rapresentance dai lôr popui cuant che lis leçs eletorâls di cualsisedi fate a van a striçâ simpri di plui i spazis pes realtâts minoritariis des autonomiis? Za cjatâsi a resonâ insiemi inte suaze dal Efa al è impuartant par capî che il teren de rivendicazion su lis regulis de rapresentance al è une vore clop, e bisugne cirî di zontâsi par frontâ un centralisim che a ogni nivel (di chel nazionâl a chel european) al scjafoie ogni voie di autoguviernâsi des comunitâts.
Par chest, la idee di un “cartel” des minorancis aes elezions che a vignaran e scomence a fâsi dongje, sedi par Rome che par Triest. Federico Simeoni al è stât clâr tal so fâ une propueste fin cumò inedite: «Al sarès biel che pes elezions regjonâls dal 2018 si rivàs a meti adun une coalizion che e ledi a rapresentâ ducj i teritoris e dutis lis comunitâts dal Friûl-Vignesie Julie che no si ricognossin tal dissen di disvuedament de nestre autonomie puartât indevant intai ultins dîs agns. Par chest, o fasìn apel ai slovens parcè che a fasin part di cheste aleance, dulà che il lôr contribût al è pardabon fondamentâl».
Fin cumò la Slovenska Skupnost e je stade garantide intes sôs prerogativis di rapresentance de int slovene che e vîf inte nestre Regjon di un acuardi cul centriçampe, ma cheste aleance no je plui solide: ancje parcè che lis leçs eletorâls che fin cumò a son vignudis indevant no garantissin plui ae minorance slovene un seç sigûr. Cuintri la pecje di rapresentativitât de leç, Simeoni al à za fat ricors. «Ma il Tar di Triest nol à premure», soredut parcè che al riscje di rivâ a decidi alc in contrast cu la gnove leç che il Parlament al varà di burî fûr. Par chest, i slovens a varessin interès a fâ part dal cartel eletorâl autonomist che Patrie Furlane al sta creant cul Pat pe Autonomie e cui Manoâi di Jalmì, par fâ vê ai furlans alc di pardabon diferent di podê sielzi su la schede.
✒ Walter Tomada
Interviste / «Provait a recitâ, che us dispatusse ancje pe comunicazion di ogni dì»Dree Venier
Interviste cun Luca Pagot, atôr amatoriâl di Sclaunic. Cuatri peraulis su la sô esperience e su la situazion dal teatri amatoriâl par furlan A pene tacât l’Istât, mi àn invidât a un spetacul di teatri amatoriâl a Sclaunic. La compagnie e je chê de La Pipinate. Il lûc, il curtîl di une aziende agricule in […] lei di plui +
L’EDITORIÂL / Jù lis mans dal TilimentWalter Tomada
Traviersis, cassis di espansion, puints e viadots autostradâi, potenziament dal idroeletric: al mancje dome di metisi a sgjavâ cu lis trivelis par cirî gas o petroli! Ma parcè il Tiliment, che tancj studiôs a stimin jessi l’ultin flum salvadi de Europe, isal sot di dutis chestis menacis, invezit di jessi tutelât e protet cemût che […] lei di plui +
(L)Int Autonomiste / Cui aial pôre de “Cuistion furlane”?Dree Valcic
✽✽ No ven plui nomenade, sparide dai radars dal dibatiment politic e culturâl. Di “Cuistion furlane” no si ’nt fevele plui. Di cent agns incà e esist chê meridionâl, cjare a Gramsci, e su chê miârs e miârs di students a àn fat tesis di lauree, a son stadis fatis ancjetantis cunvignis, ogjet di ogni […] lei di plui +
L’EDITORIÂL / La “bufule meloniane” e la autonomie inte glacereWalter Tomada
“Si sin indurmidîts furlans, si sin sveâts melonians”: cun chestis peraulis un cjâr amì al à strent intun sproc sintetic il sens des elezions politichis che pardut a àn viodût a vinci fûr par fûr ancje chenti Fratelli d’Italia, il partît di Giorgia Meloni. Di storic i ai rispuindût che 100 agns fa une dì […] lei di plui +
Gnovis / La Patrie dal Friûl e presente il libri “Anime in crôs”, scrits di pre Antoni Beline e Agnul Floramo su Pier Paolo Pasolini, inteletuâl furlan.
2 di Novembar 1975 – 2 Novembar 2022 a 47 agns di chê volte che al fo sassinât Pier Paolo Pasolini “In chest libri us presentìn un “bote e rispueste” imbastît cu lis riflessions di doi autôrs che a cuasi 30 agns di distance a lein cuntune sintonie e une simetrie speciâl lis oparis di […] lei di plui +
La anteprime / Cors di furlan par gjornaliscj: consegnâts i atestâtsRedazion
Ai 27 di Setembar, te sede di Udin de Regjon Autonome Friûl-Vignesie Julie, a son stâts consegnâts i atestâts ai vincj gjornaliscj che a àn partecipât al prin cors di lenghe furlane inmaneât de ARLeF – Agjenzie Regjonâl pe Lenghe Furlane e dal Ordin regjonâl dai gjornaliscj. La consegne dal document ai professioniscj de comunicazion […] lei di plui +